PATVIRTINTA

Plungės rajono savivaldybės

tarybos 2022 m. balandžio 28 d.

sprendimu Nr. T1-99

**PLUNGĖS RAJONO SAVIVALDYBĖS**

**2022 METŲ SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija.**

Plungės rajono savivaldybės 2022 metų socialinių paslaugų planas parengtas vadovaujantis Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132, Socialinių paslaugų išvystymo normatyvais, patvirtintais Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 „Dėl Socialinių paslaugų išvystymo normatyvų patvirtinimo“ (Lietuvos Respublikos socialinės apsaugos ir darbo ministro 2022 m. vasario 10 d. įsakymo Nr. A1-99 redakcija), ir kitais teisės aktais.

Socialines paslaugas Plungės rajono savivaldybės gyventojams planuoja ir organizuoja Plungės rajono savivaldybės administracijos Socialinės paramos skyrius. Socialinių paslaugų teikėjai – Savivaldybės, valstybės socialinių paslaugų įstaigos bei visuomeninės organizacijos. Socialinės paramos skyrius, siekdamas organizuoti ir teikti geros kokybės paslaugas gyventojams, sistemingai ir kompleksiškai vertina savivaldybės gyventojų poreikius socialinėms paslaugoms, planuoja realias jų plėtros apimtis, nustato savivaldybės socialinių paslaugų sistemos plėtros prioritetus.

Identifikuojant Plungės rajono savivaldybės pagrindines socialines problemas, remtasi Statistikos departamento prie Lietuvos Respublikos Vyriausybės skelbiamais duomenimis, Plungės rajono savivaldybės administracijos Socialinės paramos, Buhalterinės apskaitos skyrių kaupiamais duomenimis, taip pat Plungės rajono seniūnijų, socialinių paslaugų įstaigų, nevyriausybinių neįgaliųjų organizacijų, bendruomenių pateiktais duomenimis.

Plungės rajono savivaldybės 2022 metų socialinių paslaugų planas atitinka Plungės rajono savivaldybės 2021-2030 metų Strateginio plėtros plano 1 prioriteto „Kokybiškų viešųjų paslaugų parkas“ 1.6. tikslą „Kurti saugesnę socialinę aplinką ir mažinti socialinę atskirtį“ ir šio tikslo uždavinius, taip pat atitinka Plungės rajono savivaldybės 2022-2024 metų Strateginio veiklos plano pirmojo tikslo „Ugdyti išsilavinusią ir kultūrą puoselėjančią bendruomenę socialiai saugioje aplinkoje“ 04 „Socialiai saugios ir sveikos aplinkos kūrimo programą“.

Šiame plane vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.

**2. Socialinių paslaugų teikimo ir plėtros tikslai.**

Socialinės paslaugos teikiamos, siekiant užkirsti kelią asmens (šeimos) socialinei atskirčiai, asmens (šeimos), bendruomenės socialinėms problemoms, taip pat siekiant užtikrinti visuomenės socialinį saugumą. Socialinių paslaugų tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

**Svarbiausi socialinių paslaugų plėtros tikslai:**

* didinti socialinių paslaugų prieinamumą;
* plėsti socialines paslaugas senyvo amžiaus ir neįgaliems asmenims ir jų šeimoms;
* kurti ir plėtoti bendruomenines socialines paslaugas vaikams, likusiems be tėvų globos;
* teikti kompleksines paslaugas šeimoms ir jų vaikams;
* plėsti paslaugų tinklą ir formuoti bendrą kompleksinę socialinių paslaugų organizavimo ir teikimo sistemą.

**3. Socialinių paslaugų plano rengėjai.**

2022 metų Socialinių paslaugų plano parengimą organizavo Plungės rajono savivaldybės administracijos Socialinės paramos skyrius. Rengiant planą, dalyvavo socialines paslaugas teikiančių įstaigų vadovai, socialiniai darbuotojai.

**II SKYRIUS**

**BŪKLĖS ANALIZĖ**

**4. Savivaldybės socialinės, ekonominės ir demografinės situacijos įvertinimas.**

Plungės rajono savivaldybės privalumais laikoma palyginti patogi geografinė padėtis, Klaipėdos uosto įtakos zona, magistralės Šiauliai-Palanga, Tauragė-Mažeikiai, turizmo plėtrai tinkami gausūs rekreaciniai ištekliai. Rajono plotas -110 540 hektarų.

Rajone yra 1 miestas – Plungė;

4 miesteliai: Alsėdžiai, Kuliai, Plateliai ir Žemaičių Kalvarija;

206 kaimai;

11 seniūnijų: Alsėdžių, Babrungo, Kulių, Nausodžio, Paukštakių, Platelių, Stalgėnų, Šateikių, Žemaičių Kalvarijos, Žlibinų ir Plungės miesto.

**4.1. Vidutinis metinis gyventojų skaičius ir sudėtis:**

|  |  |  |  |  |  |
| --- | --- | --- | --- | --- | --- |
| ***Eil. Nr.*** | ***Rodiklis*** | ***Gyventojų skaičius*** | | | |
| 2019 m. | 2020 m. | 2021 m. | **2022 m.** |
| 1. | Gyventojų skaičius | 33 279 | 32 987 | 32 627 | **35 804** |
|  | iš jų: |  |  |  |  |
| 1.1. | mieste | 16 945 | 16 750 | 16 550 | **17252** |
| 1.2. | kaime | 16 334 | 16 237 | 16 077 | **18552** |
| 2. | Iš bendro gyventojų skaičiaus: |  |  |  |  |
| 2.1. | pensinio amžiaus gyventojų | 7 602 | 7 526 | 6 292 | **10 215** |
| 2.2. | darbingo amžiaus gyventojų | 20 614 | 20 273 | 19 350 | **19791** |
| 2.3. | neįgaliųjų skaičius | 2 338 | 2 157 | 2 087 | **1697** |
| 2.4. | vaikų iki 18 metų, iš jų: | 5 063 | 5 149 | 6 078 | **5798** |
| 2.4.1. | vaikų su negalia | 244 | 244 | 245 | **209** |
| 2.4.2. | globojamų (rūpinamų) vaikų | 75 | 66 | 63 | **63\*** |
| 3. | Socialinę riziką patiriančios šeimos | 195 | 175 | 183 | **234\*** |
| 3.1. | vaikų skaičius socialinę riziką patiriančios šeimos | 404 | 361 | 345 | **435\*** |

*\* 2021 metų duomenys*

2022 metų pradžioje, išankstiniais Statistikos departamento duomenimis, Plungės rajono savivaldybėje gyveno 35 804 gyventojai. Rajono centre – Plungėje – gyvena apie 48,2 proc. visų savivaldybės gyventojų, 51,8 proc. gyvena seniūnijų centruose ir kaimuose. Plungės rajone nemažą gyventojų dalį sudaro pagyvenę ir neįgalūs asmenys. Palyginti su bendru rajono gyventojų skaičiumi, jie sudaro 33,9 proc. Tai žmonės, kuriems reikalingos kompleksiškai teikiamos socialinės paslaugos.

Praėjusių metų duomenimis, Plungės rajono savivaldybėje mažas vaikų gimstamumas ir padidėjęs žmonių mirtingumas turėjo reikšmės bendram gyventojų skaičiui. 2021 metais mirusių rajono gyventojų buvo daugiau nei užregistruotų gimusių vaikų.


**2017 – 2021 metų gyventojų prieaugis**

|  |  |  |  |  |  |
| --- | --- | --- | --- | --- | --- |
| ***Rodikliai*** | ***2017***  ***metai*** | ***2018***  ***metai*** | ***2019***  ***metai*** | ***2020***  ***metai*** | ***2021***  ***metai*** |
| Gimė vaikų | 423 | 409 | 412 | 315 | 343 |
| Mirė asmenų | 455 | 465 | 392 | 474 | 568 |
| Prieaugis (vnt.) | -32 | -56 | +20 | -159 | -225 |

**4.2. Gyventojų socialinių paslaugų poreikius sąlygojantys veiksniai.**

Plungės rajono savivaldybės gyventojų socialinių paslaugų poreikį lemiantys veiksniai: visuomenės senėjimas, negalia, emigracija, socialinė rizika, nedarbas.

**4.2.1. Visuomenės senėjimas.** Šį veiksnį atspindi demografinis senatvės koeficientas, kuriuo nustatomas pagyvenusių (65 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus. Plungės rajono savivaldybėje nuo 2016 metų demografinis senatvės koeficientas didėjo, 2020 metais tapo lygus Lietuvos Respublikos vidurkiui, o 2021 metais peržengė ir tapo didesnis už Lietuvos Respublikos vidurkį. Spartūs amžiaus struktūros pokyčiai turi reikšmės naujų socialinių problemų atsiradimui, didėja poreikis socialines paslaugas teikti vyresnio amžiaus asmenims.



**4.2.2. Negalia.** Neįgalieji ir pensinio amžiaus asmenys – tai viena labiausiai pažeidžiamų asmenų grupė, reikalaujanti pagalbos. Vienas iš socialinių paslaugų tikslų – asmens (šeimos) socialinių ryšių su visuomene palaikymas, socialinės atskirties įveikimas, nepaisant turimos negalios.Negalia sąlygoja poreikį bendrosioms, socialinės priežiūros ir socialinės globos paslaugoms, aprūpinimą techninės pagalbos priemonėmis, būsto pritaikymą neįgaliųjų poreikiams. Įgyvendinant neįgaliųjų socialinės integracijos tikslus, svarbu teikti paslaugas pagyvenusiesiems ir neįgaliesiems bei jų šeimoms, užtikrinti lygias galimybes jiems dalyvauti visose gyvenimo srityse.

Neįgaliųjų ir pensinio amžiaus asmenų skaičius nuolat kinta, įstatymo nustatyta tvarka jiems yra įvertinami specialieji poreikiai socialinėms paslaugoms gauti, nustatomi specialiųjų poreikių lygiai ir išduodami neįgaliojo pažymėjimai.

Asmenims specialiuosius poreikius ir specialiųjų poreikių lygį nustato bei neįgaliojo pažymėjimus jiems išduoda Neįgalumo ir darbingumo nustatymo tarnybos prie Socialinės apsaugos ir darbo ministerijos teritoriniai skyriai ( toliau - NDNT).

Tuo atveju, kai vertinami specialieji poreikiai asmens, sulaukusio senatvės pensijos amžiaus, yra atliekamas Asmens veiklos ir gebėjimo dalyvauti įvertinimo klausimyno pildymas. Šiuos klausimynus turi užpildyti savivaldybės paskirtas socialinis darbuotojas. Savivaldybės kaimiškose seniūnijose gyvenančių asmenų Asmens veiklos gebėjimo dalyvauti įvertinimo klausimynus užpildo seniūnijų socialinio darbo organizatoriai, o Plungės miete gyvenančių pensinio amžiaus asmenų - 3 Socialinės paramos skyriaus paskirti darbuotojai.

Nuo 2021 metų sausio 1 dienos iki 2021 metų gruodžio 31 dienos iš viso užpildyta 368 Asmens veiklos gebėjimų dalyvauti įvertinimo klausimynų, iš jų: 206 - asmenims, gyvenantiems Plungės mieste ir 162 - asmenims kaimiškosiose seniūnijose. Pildant Asmens veiklos gebėjimų dalyvauti įvertinimo klausimyną - asmenys aplankyti jų namuose ar apklausti nuotoliniu (telefonu) būdu.

Nustačius specialiuosius poreikius, asmenims yra paskiriamos ir mokamos tikslinės išlaidų kompensacijos. 2021 metais 1 6194 asmenų, kuriems yra nustatyti specialieji poreikiai, išmokėta 2 723 215 eurų tikslinių išlaidų kompensacijų iš valstybės biudžeto lėšų.

**4.2.3. Socialinė rizika** – veiksniai ir aplinkybės, dėl kurių šeimos ar asmenys patiria ar yra pavojus jiems patirti socialinę atskirtį: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas; nuo nusikalstamos veikos nukentėjusių asmenų patirta žala; įsitraukimas ar polinkis įsitraukti į nusikalstamas veikas; piktnaudžiavimas alkoholiu, narkotinėmis, psichotropinėmis medžiagomis, priklausomybė nuo alkoholio, narkotikų, psichotropinių medžiagų, alkoholio, azartinių žaidimų; elgetavimas, valkatavimas, benamystė; motyvacijos dalyvauti darbo rinkoje stoka ar nebuvimas.

Šeimoms, patiriančioms socialinę riziką, yra taikoma Atvejo vadyba, paskiriamos ir teikiamos socialinės priežiūros paslaugos. Jų skaičius didėja dėl visuomenės skiriamo didesnio dėmesio problemų turinčioms šeimoms ir vaikų nepriežiūrai.

**Skaičius šeimų, kurioms 2017-2021 metais teikiamos socialinės priežiūros paslaugos**

|  |  |  |  |  |  |  |
| --- | --- | --- | --- | --- | --- | --- |
| ***Eil.***  ***Nr.*** | ***Pavadinimas*** | ***2017***  ***metai*** | ***2018***  ***metai*** | ***2019***  ***metai*** | ***2020***  ***metai*** | ***2021***  ***metai*** |
| 1. | Šeimų, patiriančių socialinę riziką, skaičius | 177 | 195 | 175 | 183 | 234 |
| 2. | Vaikų, augančių šiose šeimose, skaičius | 403 | 404 | 361 | 345 | 435 |

2021 metais vaiko teisių pažeidimai užfiksuoti 234 socialinę riziką patiriančiose šeimose, kuriose augo 435 vaikai. Siekiama sukurti tokį socialinių paslaugų tinklą, kad būtų galima sumažinti šeimų socialinę atskirtį dėl jų patiriamų socialinių problemų.

Darbą su socialinę riziką patiriančiomis šeimomis Plungės rajono savivaldybėje koordinuoja Atvejo vadybininkai, dirbantys Plungės socialinių paslaugų centre.

2021 metais Plungės rajono savivaldybėje socialinių įgūdžių ugdymo, palaikymo ir (ar) atkūrimo paslaugas šeimoms, patiriančioms socialinę riziką, teikė 18 socialinių darbuotojų ir 7 Atvejo vadybininkai. Iš jų - 11 socialinių darbuotojų dirba su šeimomis kaimiškose seniūnijose, kiti - 7 socialiniai darbuotojai ir 7 atvejo vadybininkai -  Plungės socialinių paslaugų centre.

Nuo 2022 metų sausio 1 dienos, šeimoms pradėjus teikti tik akredituotas socialinės priežiūros paslaugas, visi socialiniai darbuotojai teikiantys šias paslaugas įdarbinti Plungės socialinių paslaugų centre. Socialiniai darbuotojai dirba tiesioginį socialinį darbą ir betarpiškai kontaktuoja su šeima ir vaikais, suteikia reikalingą informaciją, žinias, padeda ugdyti socialinius įgūdžius, tarpininkauja dėl pagalbos gavimo.

Atvejo vadybininkai organizuoja, koordinuoja pagalbos procesą, teikia kompleksinę pagalbą vaikui, jo tėvams ar atstovams pagal įstatymą, telkia pagalbos komandą. Atvejo vadybos posėdžio metu sudaromas kompleksinės pagalbos planas, atsižvelgiant į šeimos poreikius, vykdoma šeimos stebėsena, planas periodiškai peržiūrimas ir koreguojamas.

2021 metais Atvejo vadyba inicijuota 102 naujoms šeimoms, kuriose auga 162 vaikai.

Per 2021 metus Atvejo vadybininkai iš viso organizavo 361 Atvejo vadybos posėdį, iš kurių 100 šeimų Atvejo vadybos procesai buvo užbaigti, nes:

* neliko šeimoje nepilnamečių vaikų (10 šeimų);
* išnyko priežastys, dėl ko šeimai taikytas Atvejo vadybos procesas (68 šeimos);
* šeima išvyko gyventi į kitą savivaldybę (10 šeimų);
* nuspręsta netaikyti Atvejo vadybos proceso (9 šeimoms).

**4.2.4. Nedarbas.** Nedarbas siejamas su asmens (šeimos) mažomis pajamomis, negebėjimu apsirūpinti pirmos būtinybės ir kitomis prekėmis, apmokėti mokesčių, sveikatos draudimo nebuvimu.

Plungės rajono savivaldybėje registruotų bedarbių ir darbingo amžiaus asmenų santykis yra lygus Lietuvos vidurkiui ir 2022 metų sausio 1 dieną nedarbo lygis sudarė 10,2 proc., tačiau jis yra mažesnis, palyginti su Telšių apskrities vidurkiu bei Rietavo savivaldybe.

**Bedarbių santykis su darbingo amžiaus gyventojais 2022 m. sausio 1 d. (proc.)**

|  |  |  |  |  |  |
| --- | --- | --- | --- | --- | --- |
| ***Nedarbo lygis (proc.)*** | ***2018 m.*** | ***2019 m.*** | ***2020 m.*** | ***2021 m.*** | ***2022 m.*** |
| Plungės rajono savivaldybė | **6,5** | **7,1** | **7,2** | **17,9** | **10,2** |
| Rietavo savivaldybė | **6,5** | **7,4** | **7,0** | **16,2** | **10,4** |
| Vidutiniškai Telšių apskrityje | **8,3** | **8,9** | **8,7** | **18,0** | **10,6** |
| Vidutiniškai Lietuvoje | **7,9** | **8,5** | **8,4** | **16,4** | **10,2** |

*Šaltinis: Užimtumo tarnyba*

Užimtumo tarnybos prie Lietuvos Respublikos socialinės apsaugos ir darbo ministerijos Klaipėdos klientų aptarnavimo departamento Plungės skyriuje 2022 metų sausio 1 dienai buvo įregistruota 2 246 ieškančių darbo asmenų, iš kurių 2 021 asmenys - bedarbiai. Tai 3,7 karto mažiau nei 2021 metais. Tarp bedarbių moterys sudarė 50 proc., kaimo gyventojai – 45,9 proc., jaunesni nei 25 metų amžiaus bedarbiai – 10,0 proc., ir vyresni nei 50 m. amžiaus sudarė 41,2 proc.

**2018 - 2022 metų darbo rinkos apžvalga Telšių apskrities Plungės rajono savivaldybėje**

**(2022 m. sausio 1 d.)**


|  |  |  |  |  |  |
| --- | --- | --- | --- | --- | --- |
| ***Rodikliai*** | ***2018 m.*** | ***2019 m.*** | ***2020 m.*** | ***2021 m.*** | ***2022 m.*** |
| 1. Įregistruota ieškančių darbo asmenų | 1850 | 2257 | 1821 | 8250 | **2246** |
| 2. Įregistruota bedarbių, iš jų: | 1602 | 2045 | 1659 | 3523 | **2021** |
| 2.1. moterų | 842 | 1077 | 837 | 1852 | **1011** |
| 2.2. gyvenančių kaimo vietovėse | 729 | 979 | 712 | 1554 | **927** |
| 2.3. jaunimo iki 25 m. amžiaus | 173 | 180 | 178 | 716 | **203** |
| 2.4. vyresnių nei 50 m. amžiaus | 339 | 856 | 693 | 1261 | **833** |
| 3. Darbo rinkoje papildomai remiami bedarbiai | 329 | 1596 | 1230 | 3271 | **1837** |

*Šaltinis: Užimtumo tarnyba*

**4.2.5. Migracija.** Analizuojant gyventojų migraciją, remiamasi Lietuvos statistikos departamento informacija, kurioje fiksuoti tik registruoti migracijos duomenys. Šie duomenys šiek tiek skiriasi nuo realaus gyventojų judėjimo. Daugiausia emigruoja jauni ir (ar) darbingo amžiaus žmonės.

**4.2.6. Mažos pajamos.** Mažas pajamas gaunantiems asmenims (šeimoms) mokamos socialinės pašalpos. Vidutiniškai 2021 metais socialinės pašalpos buvo mokamos 1 259 gavėjų, per metus išmokėta 763,88 tūkst. eurų, tai 56 proc. daugiau, palyginti su 2020 metais. Socialinė pašalpa buvo skiriama ne tik bedarbiams, bet ją gaudavo ir dirbančių asmenų šeimos, nes jų gaunamų pajamų dydis buvo mažesnis nei 1,1 valstybės remiamų pajamų dydis. Socialinės pašalpos mokamos ir nepinigine forma - pravedant socialines išmokas į socialines korteles, kuriomis socialinę riziką patiriantys asmenys gali įsigyti maisto produktų, išskyrus alkoholį ir tabako gaminius. Per 2021 metus buvo 62 asmenys, kuriems socialinė pašalpa buvo vedama į socialines korteles.

Asmenų (šeimų) bedarbystės ar nepritekliaus atvejais teikiama ne tik piniginė socialinė parama, bet ir socialinės paslaugos: daug dėmesio skiriama informavimui, tarpininkavimui, atstovavimui, aprūpinimui maisto produktais. Bedarbiai skatinami integruotis į darbo rinką.



**5. Esamos socialinių paslaugų infrastruktūros savivaldybėje analizė.**

Vadovaudamasi Lietuvos Respublikos socialinių paslaugų įstatymu, savivaldybė atsako už socialinių paslaugų teikimo savo teritorijos gyventojams užtikrinimą, planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Socialinių paslaugų tinklą Plungės rajono savivaldybėje sudaro stacionarios ir nestacionarios socialinių paslaugų įstaigos, kurios yra sukoncentruotos Plungės mieste, taip pat paslaugos, perkamos iš kito pavaldumo socialinių įstaigų.

**Savivaldybės organizuojamų socialinių paslaugų infrastruktūros analizė 2021 metais**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Socialinių paslaugų įstaigos tipas pagal žmonių socialines grupes[[1]](#footnote-1)** | **Socialinių paslaugų įstaigos pavadinimas** | **Pavaldumas[[2]](#footnote-2)** | **Gavėjų skaičius/vietų skaičius\*** | |
| **Iš viso** | **Iš jų -finansuojamų Savivaldybės** |
| 1. | Socialinės globos namai (seniems, suaugusiems su negalia asmenims, vaikams su negalia) | Plungės parapijos senelių globos namai | Religinės bendruomenės | 41 | 11 |
| Žemaičių Kalvarijos Caritas skyriaus globos namai | 26 | - |
| Rietavo parapijos senelių globos namai | 32 | 9 |
| Kvėdarnos parapijos senelių globos namai | 5 | 1 |
| Viliaus Gaigalaičio globos namai | Klaipėdos r. savivaldybė | 4 | 3 |
| Plungės rajono savivaldybės ligoninės Palaikomojo gydymo ir slaugos skyrius | VšĮ | 4 | - |
| Dienos veiklos centro Salantų padalinys | Kretingos r. savivaldybė | 1 | - |
| Verbūnų socialinės globos namai | VšĮ | 1 | - |
| Šiaulių paliatyvios pagalbos ir slaugos centras ,,Prasmė“ | 1 | - |
| Šv. Domininko namai | 1 | - |
| Grupiniai gyvenimo namai ,,Vaikystės aitvarai“ | 1 | 1 |
| Pajūrio senelių namai | UAB | 2 | - |
| Dūseikių socialinės globos namai | SADM | 12 | 5 |
| Stonaičių socialinės globos namai | 31 | 11 |
| Padvarių socialinės globos namai | 5 | 1 |
| Prūdiškių socialinės globos namai | 1 | 1 |
| Antavilių pensionatas | 2 | - |
| Ventos socialinės globos namai (vaikų) | 1 | - |
| Kompleksinių paslaugų namai ,,Alka“ (vaikų) | 1 | - |
| 2. | Šeimynos ir bendruomeniniai vaikų globos namai | Plungės socialinių paslaugų centro  Vaikų globos grupė | Plungės rajono savivaldybė | 4 | 4 |
| Bendruomeniniai vaikų globos namai (Vėjo g. 12-17, Plungėje) | 6 | 6 |
| 3. | Laikino gyvenimo namai | Plungės krizių centras | Plungės rajono savivaldybė | 57 | 46\* |
| Plungės socialinių paslaugų centro  Šeimos paramos tarnybos Krizių centras | 23 | 15\* |
| 4. | Dienos socialinės globos centras | Plungės socialinių paslaugų centras: dienos užimtumo grupė  integrali pagalba | Plungės rajono savivaldybė | 19  43 | 19  30\* |
| 5. | Savarankiško gyvenimo namai | - |  | - | - |
| 6. | Socialinės priežiūros centrai | Plungės vaikų globos agentūra „Cyrulis“ | NVO | 34 | 30\* |
| Vaikų ir jaunimo centras „Vilties vėrinėliai“ | 33 | 30\* |
| Šateikių vaikų dienos centras | 41 | 32\* |
| Vaikų dienos centras „DraugAUK“ | 15 | 15\* |
| Vaikų dienos centras „Mes“ | 15 | 15\* |
| ,,Edukacija kitaip“, Alsėdžių vaikų dienos centras ,,3N“ | 20 | 20\* |
| Stalgėnų seniūnijos šeimų bendruomenės ,,Gija“ vaikų dienos centras | 25 | 25\* |
| Varkalių bendruomenės vaikų dienos centras | 36 | 25\* |
| Plungės socialinių paslaugų centras (socialinė priežiūra neįgaliesiems įstaigoje, socialinę riziką patiriančioms šeimoms jų namuose, pagalba namuose senyvo amžiaus asmenims) | Plungės rajono savivaldybė | 492 | 492 |
| 7. | Bendruomeninės įstaigos | Plungės bendruomenės centras | VšĮ | 107 | 107 |
| 8. | Kitos socialinių paslaugų įstaigos | Sutrikusio intelekto žmonių globos bendrija „Plungės viltis“. | NVO | 41  narys | 41  narys |
| Plungės sutrikusios psichikos žmonių globos bendrija „Mūsų atžala“ | 22  nariai | 22  nariai |
| VšĮ LASS Šiaurės rytų centras | 50  nariai | 50  nariai |
| Telšių apskrities sergančiųjų nervų – raumenų ligomisasociacija | 32 nariai | 32  nariai |
| Plungės rajono neįgaliųjų draugija | 38 nariai | 38 nariai |
| Plungės sergančiųjų cukriniu diabetu klubas | 76  nariai | -  nariai |
| Cerebrinio paralyžiaus asociacijos Plungės skyrius | 31  nariai | 31  nariai |
| Plungės pagyvenusių žmonių klubas „Pilnatis“ | 45 nariai | 45  nariai |
| ,,Edukacija kitaip“ | VšĮ | 223 | - |
| Plungės vyrų krizių centras | 16 | 16 |
| ,,Sudoku“ | 3 | - |

**Plungės rajono savivaldybėje pagrindiniai socialinių paslaugų teikėjai** yra Plungės rajono savivaldybės biudžetinės įtaigos, viešosios įstaigos ir nevyriausybinės organizacijos. Ugdymo ir lavinimo paslaugos yra teikiamos vaikų lopšelio-darželio „Pasaka“ globos grupėje bei Plungės specialiojo ugdymo centre.

**5.1. Plungės socialinių paslaugų centras** (toliau – Plungės SPC)yra didžiausias socialinių paslaugų teikėjas rajone. Įstaigos pagrindinė buveinė yra Mendeno g. 4, Plungėje, padaliniai – V. Mačernio g. 31, Vėjo g. 12-17, o nuo 2022 metų kovo mėnesio ir Vėjo g. 12-26, Plungėje. Po Plungės vaikų globos namų pertvarkos, Plungės SPC veikla išsiplėtė, jam priskyrus vykdyti su pertvarka susijusias funkcijas.

Teikiamomis socialinėmis paslaugomis siekiama stiprinti įvairių socialinių grupių asmenų gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir užtikrinti socialinį saugumą.

Plungės SPC gyventojams teikia šias socialines paslaugas:

1. Bendrąsias socialines paslaugas:

* Specialaus transporto paslaugas;
* Nemokamo maitinimo paslaugas labdaros valgykloje.

2. Socialinės priežiūros paslaugas:

* Atvejo vadyba ir socialinių įgūdžių ugdymo, palaikymo ir (ar) atkūrimo paslaugų teikimas šeimoms, patiriančioms socialinę riziką ir jose augantiems vaikams;
* Socialinių įgūdžių ugdymo, palaikymo ir (ar) atkūrimo paslaugų teikimas suaugusiems asmenims su proto negalia;
* Pagalbos į namus paslaugų teikimas senyvo amžiaus ir neįgaliems asmenims;
* Intensyvios krizių įveikimo pagalbos teikimas krizinėje situacijoje atsidūrusiems asmenims (šeimoms) su vaikais, laikinoji priežiūra vaikams, nustačius apsaugos poreikį.

3. Socialinės globos paslaugas:

* Dienos socialinė globa asmenims su negalia institucijoje;
* Integralios pagalbos (slaugos ir socialinės globos) paslaugos asmenims jų namuose pagal projektą „Integrali pagalba“;
* Socialinės globos ir kitos paslaugos tėvų globos netekusiems vaikams ar laikinai

apgyvendintiems vaikams.

4. Plungės SPC Globos centro (toliau – Globos centro) ir budinčių globotojų veikla:

* Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti:
* vykdo globėjų (rūpintojų) ir įtėvių paiešką, rengimą, atranką, konsultavimą ir pagalbos jiems teikimą pagal GIMK programą;
* teikia ir organizuoja pagalbą budintiems globotojams ir vaikus globojančioms šeimoms;
* sudaro individualius pagalbos vaikui planus, organizuoja ir koordinuoja pagalbos vaikui

teikimą.

* dalyvauja vaiko globos peržiūrose, atvejo vadybos posėdžiuose;
* Globos centras yra teisinis atstovas vaiko, kurį prižiūri budintis globotojas, įgyvendina vaiko atstovo pagal įstatymą teises bei pareigas;
* teikia laikino atokvėpio paslaugą budinčiam globotojui, esant poreikiui ir galimybėms – ir globėjams (rūpintojams), pagal poreikį teikia intensyvią pagalbą;
* bendradarbiauja su įvairiomis institucijomis, specialistais, vaiko biologiniais tėvais (jei tai neprieštarauja vaiko interesams);
* vykdo Globos centro veiklos viešinimą;
* atlieka kitas funkcijas, susijusias su pagalba vaikams, budintiems globotojams, globėjams (rūpintojams).

5. Neįgaliųjų aprūpinimas kompensacine technika.

6. Dalyvauja Europos pagalbos labiausiai skurstantiems asmenims fondo projekte ir „Maisto banko“ akcijose, organizuoja iš „Iki“, ,,Lidl“ parduotuvių gautų paskutinės dienos maisto produktų dalijimą gyventojams.

7. Vykdo neveiksnių asmenų gebėjimo pasirūpinti savimi ir priimti kasdienius sprendimus nustatymo funkciją.

8. Organizuoja, koordinuoja ir teikia asmeninę pagalbą asmenims, kurių funkcijos, veikla, dalyvumas dėl negalios yra visiškai arba iš dalies apriboti ir kuriems reikalinga kitų asmenų pagalba.

9. Sutarčių pagrindu su ambulatorines slaugos paslaugas asmens namuose teikiančiomis įstaigomis organizuoja ir teikia socialines paslaugas asmenims pagal įvertintą socialinių paslaugų poreikį.

Plungės SPC turi reikiamas licencijas ir leidimus įstaigos veiklai vykdyti. Įstaiga pradės teikti palydėjimo paslaugą jaunuoliams.

**Plungės SPC vykdo šiuos projektus:**

1.Projektas ,,Bendruomeninių vaikų globos namų tinklo plėtra Plungės rajono savivaldybėje“. Vykdant Bendruomeninių vaikų globos namų (toliau – BVGN) tinklo plėtrą, antro pertvarkos etapo metu numatyto BVGN vieno namo statybos, kuriame suplanuota, kad gyvens 8 tėvų globos netekę vaikai, užsitęsė. Projekto veiklų įgyvendinimo pabaiga buvo numatyta 2022 metais, tačiau šis termino rodiklis nebus pasiektas, todėl iki kol pagal projektą bus pastatytas namas Plungės SPC vaikų globos grupėje (toliau – Vaikų globos grupė) gyvenantys vaikai perkeliami į pritaikytas BVGN veiklai patalpas – butą adresu Vėjo g. 12-26, Plungėje.

2. Plungės SPC globotiniai (rūpintiniai) dalyvavo projekte „Vaikų ir jaunimo socializacijos (vasaros poilsio) programų rėmimas“. Globos centras kartu su Vaikų globos grupės ir BVGN padaliniais organizavo stovyklą „Pašėlusi vasara”. Iš viso stovykloje dalyvavo 15 vaikų: iš jų - 6 vaikai iš BVGN, 1 vaikas - Vaikų globos grupės, 1 vaikas - iš Pagalbos šeimai tarnybos Krizių centro ir 7 vaikai - iš globėjų (rūpintojų) šeimų. Paraišką dėl dalyvavimo projekte Globos centras planuoja teikti ir 2022 metais.

3. Projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“. Projekto veiklos pagal jungtinės veiklos (partnerystės) trišalę sutartį tarp VVTAĮT, Plungės rajono savivaldybės administracijos ir Plungės SPC yra tęsiamos. Iš viso iš Europos socialinio fondo agentūros (toliau- ESFA) projektui skirta 112 237,40 euro lėšų ir numatyta Globos centro veiklą iš dalies finansuoti. Šios lėšos skiriamos darbo užmokesčio, socialinio draudimo įmokų finansavimui, darbo vietų įkūrimui bei transporto priemonei įsigyti. Projekto lėšomis finansuojami Globos centro darbuotojų etatai: 1,25 etato socialinių darbuotojų, vykdančių globos koordinatoriaus funkcijas, kurie teikia, organizuoja ir koordinuoja paslaugų teikimą budintiems globotojams, globėjams (rūpintojams) ir jų prižiūrimiems, globojamiems (rūpinamiems) vaikams, bei 0,25 etato - psichologo, kuris konsultuoja budinčius globotojus, globėjus (rūpintojus), įtėvių šeimas bei jose augančius vaikus, padeda budintiems globotojams, globėjams (rūpintojams) ar vaikams psichologiškai pasirengti, kai vaikas apsigyvena šeimoje arba išvyksta iš jos ir kt. Globos centro darbuotojų susisiekimui su projekto paslaugų gavėjais iš projektui finansuoti skirtų lėšų - įsigytas lengvasis automobilis. Projektas pradėtas įgyvendinti 2019 metų sausio mėnesį ir planuojamas vykdyti iki 2022 metų gruodžio mėnesio pabaigos.

4. Projektas „Dienos centro terapijos kambario įrengimas“. Plungės SPC Dienos centro padalinys (toliau – Dienos centras) suaugusiems asmenims su negalia dalyvavo projekte ir Tarptautinei Vilniaus moterų asociacijai (IWAV) pateikė paraišką dėl Dienos centro terapijos kambario įrengimo. Paraiška buvo atrinkta ir paskirtas finansavimas. Projekto lėšomis 2021 metų rugpjūčio mėnesį Dienos centro patalpose įrengtas terapinis kambarys. Įgyvendinto projekto vertė 3 298 eurai.

**5.2. Plungės krizių centras** (toliau – Plungės KC),įsikūręs Dariaus ir Girėno g. 50, Plungėje, teikia šias socialines paslaugas suaugusiems, socialinę riziką patiriantiems asmenims:

1. Bendrąsias socialines paslaugas (informavimo, konsultavimo, tarpininkavimo ir atstovavimo).

2. Socialinės priežiūros paslaugas:

2.1. laikino apnakvindinimo paslaugas;

2.2. apgyvendinimo nakvynės namuose paslaugas.

Plungės KC klientams ugdomi socialiniai, darbiniai įgūdžiai, organizuojamos sociokultūrinės paslaugos, organizuojamos sveikatos priežiūros paslaugos. Klientai motyvuojami ieškotis darbo ir įsidarbinti, spręsti gyvenamojo būsto paieškos klausimus.

**5.3. Plungės parapijos senelių globos namai ir Žemaičių Kalvarijos Caritas skyriaus globos namai** teikia ilgalaikės socialinės globos paslaugas senyvo amžiaus bei negalią turintiems asmenims. Juose šiuo metu gyvena po 22-30 asmenų.

**5.4. Stonaičių socialinės globos namai**, esantys Plungės rajono savivaldybės teritorijoje, ilgalaikės socialinės globos paslaugas iš viso teikia 155 proto ir psichinę negalią turintiems asmenims.

**5.5. Plungės rajono savivaldybės ligoninės Palaikomojo gydymo ir slaugos skyrius** teikia trumpalaikės socialinės globos paslaugas senyvo amžiaus ir suaugusiems asmenims su negalia. Šiai paslaugai teikti skirta 10 vietų.

**5.6. Dienos veiklos centro Salantų padalinyje,** Kretingos rajono savivaldybėje, yra teikiamos trumpalaikės socialinės globos paslaugos vienam Plungės rajono savivaldybės suaugusiam asmeniui su sunkia negalia 6 mėnesius per metus. Paslaugos poreikis auga, nuo 2022 metų sausio mėnesio paslaugos paskirtos ir teikiamos dar vienam rajono neįgaliajam.

**5.7. Nevyriausybinės neįgaliųjų įstaigos** teikia gyventojams bendrąsias socialines paslaugas, vykdo Socialinės reabilitacijos paslaugų neįgaliesiems bendruomenėje programas. Jų sudėtyje - dienos užimtumas, individuali pagalba neįgaliajam, pagalba atkuriant ar stiprinant darbo įgūdžius, pagalba neįgaliųjų šeimos nariams. Plungės sergančiųjų cukriniu diabetu klubas, 9 vietų neįgaliesiems pritaikytu automobiliu gydymosi tikslais, pavėžėjimo paslaugas teikia negalią turintiems rajono gyventojams.

**5.8. Vaikų dienos centrai:** Plungės vaikų globos agentūra „Cyrulis“, VšĮ „Šateikių vaikų dienos centras“, VšĮ „Vilties vėrinėliai“, VšĮ „Edukacija kitaip“ (Alsėdžių vaikų dienos centras), Asociacija Stalgėnų seniūnijos šeimų bendruomenė „Gija“ (Stalgėnų vaikų dienos centras), Asociacija Varkalių bendruomenė (Varkalių vaikų dienos centras), VšĮ „Vaikų ugdymas“, Plungės Senamiesčio mokyklos patalpose įsikūręs Vaikų dienos centras „DraugAUK“ ir Plungės akademiko Adolfo Jucio progimnazijos patalpose įsikūręs Vaikų dienos centras „Mes“ nuo 2021 metų sausio 1 dienos teikia akredituotas vaikų dienos socialinės priežiūros paslaugas 192 vaikams.

**5.9. VšĮ „Edukacija kitaip“** įsikūrusi nuomojamose Žemaičių dailės muziejaus patalpose, pritaikytose žmonėms su negalia įėjimui, teikia šias paslaugas:

1. Kompleksines paslaugas Bendruomeniniuose šeimos namuose:

* + psichosocialinė pagalba;
  + šeimos įgūdžių ugdymas;
  + pozityvios tėvystės mokymai.

2. Asmeninio asistento paslaugas.

Paslaugos teikiamos įgyvendinant projektą, kuris parengtas vadovaujantis Kompleksiškai teikiamų paslaugų šeimai 2016–2020 metų veiksmų planu, patvirtintu Lietuvos Respublikos socialinės apsaugos ir darbo ministro 2016 m. kovo 10 d. įsakymu Nr. A1-133 ir finansuojamas iš ES struktūrinių fondų lėšų (toliau – Projektas).

Projektas pagal pirminį etapą turėjo būti baigtas 2020 metų gruodžio 31 dieną, tačiau jis buvo papildytas priemone „Asmeninio asistento paslaugų organizavimas ir teikimas asmenims su negalia“. Projektinės asmeninio asistento paslaugos pabaiga numatoma 2022 metų gruodžio mėnesį.

Per metus Kompleksinių paslaugų suteikta 223 asmenims, o asmeninio asistento paslauga – 8 asmenims.

3. Vaikų dienos socialinės priežiūros paslaugas.

Įstaiga pradėjusi vykdyti vaikų dienos centro veiklą nuo 2021 metų sausio 1 dienos teikia akredituotas vaikų dienos socialinės priežiūros paslaugas, kurias gauna 20 Alsėdžių seniūnijoje gyvenančių vaikų.

**5.10. VšĮ Plungės bendruomenės centras** įsteigtas Plungės parapijos namuose, kuriuose organizuojamos dienos užimtumo paslaugos neįgaliems bendruomenės nariams, organizuojamos išvykos - ekskursijos, susitikimai su psichologais, vykdomi kineziterapijos užsiėmimai. Veikla vykdoma iš Savivaldybės biudžeto ir projektinių lėšų.

**5.11. Plungės specialiojo ugdymo centras** yra įsikūręs Mendeno g. 4, Plungėje. Čia teikiamas pradinis ir pagrindinis specialusis, socialinių įgūdžių ugdymas, specialiuosius poreikius turintiems 79 vaikams su intelekto negalia. Teikiamos kokybiškos švietimo pagalbos ir konsultavimo paslaugos miesto, rajono ir šalies mastu, atsižvelgiant į specialiųjų poreikių vaikų, turinčių raidos sutrikimų, jų tėvų bei pedagogų poreikius. Centre yra bendrabutis, kuriame gyvena 45 vaikai. Jis skirtas atokiau gyvenantiems vaikams, o vaikai, gyvenantys iki 3 km nuo Centro, nemokamai vežami specialiu transportu.

Nuo 2022 metų liepos mėnesio Plungės specialiojo ugdymo centre planuojama pradėti teikti socialinės globos paslaugas vaikams su negalia dienos metu. Įstaigoje socialinių paslaugų teikimui numatoma skirti 24 vietas.

**5.12. Vaikų lopšelio-darželio „Pasaka**“ vaikų su negalia grupėje teikiamos ugdymo paslaugos 30 vaikų su negalia nuo 3 iki 7 metų amžiaus.

**5.13. VšĮ Plungės atviras jaunimo centras** Plungėjeteikia paslaugas – atviras darbas su jaunimu. Paslaugų gavėjai - mažiau galimybių turintis jaunimas. Per metus čia apsilankė ir įvairias paslaugas gavo 800 jaunuolių. Pagrindinė centro misija įgalinti 14-29 metų jaunimą, suteikiant saugią erdvę, draugišką ir palaikančią bendruomenę bei sąlygas save įgalinti per kūrybines veiklas, savanorystę ir kitas neformalaus ugdymo veiklas. Per dieną vidutiniškai centre apsilanko nuo 15-20 jaunuolių.

2022 metais centras planuoja pradėti teikti dar vieną paslaugą – mobilusis darbas su jaunimu. Šiai paslaugai teikti numatyta 0,5 etato.

**5.14. VšĮ ,,Sudoku“** yra projekto„Nuo globos link galimybių: bendruomeninių paslaugų plėtra“ partneris ir Plungės rajono savivaldybėje teikia Apsaugoto būsto paslaugą. Paslaugos gavėjai – darbingo amžiaus neįgalieji, kuriems nustatyta negalia dėl intelekto ir (ar) psichikos sutrikimų. Savivaldybėje ši paslauga teikimą 3 rajono neįgaliesiems 2 išnuomotuose būstuose. Gyvendami bendruomenėje asmenys gauna kokybiškas ir savalaikes paslaugas.

**5.15. VšĮ Plungės vyrų krizių centras** įsikūrė savivaldybės skirtose patalpose adresu Vytauto g. 7, Plungėje ir teikia konsultacijas krizinėje situacijoje atsidūrusiems vyrams ir jų artimiesiems, šeimų nariams. 2021 metais paslaugos suteiktos 16 (11 vyrų ir 5 moterims) asmenų.

**6. Savivaldybės galimybių teikti socialines paslaugas ir socialinių paslaugų poreikio įvertinimas.**

Pagrindiniai socialinių paslaugų gavėjai Plungės rajono savivaldybėje yra senyvo amžiaus asmenys, asmenys su negalia, likę be tėvų globos vaikai, globėjai (rūpintojai), socialinę riziką patiriantys suaugę asmenys, šeimos ir socialinę riziką patiriantys jų vaikai.

Savivaldybės administracijos Socialinės paramos skyrius, vykdydamas teisės aktais nustatytas socialinių paslaugų organizavimo funkcijas, teikia informavimo bei konsultavimo paslaugas, vykdo kitas nustatytas administravimo procedūras: socialinių paslaugų poreikio nustatymą, finansinių galimybių vertinimą, socialinių paslaugų skyrimą. Plungės rajono savivaldybės gyventojams siekiama teikti kuo daugiau ir įvairesnių socialinių paslaugų, atsižvelgiant į jų poreikius.

**Plungės rajono savivaldybėje teikiamos socialinės paslaugos pagal žmonių socialines grupes**

|  |  |  |  |  |
| --- | --- | --- | --- | --- |
|  | **Socialinių paslaugų rūšys pagal žmonių socialines grupes[[3]](#footnote-3)** | **Asmenų skaičius, kuriems nustatytas socialinių paslaugų poreikis** | | **Socialinių paslaugų tenka 1000 gyventojų**  **/35 804/** |
| **Įvertintas**  **(suteikta)** | **Nepatenkintas**  **(laukia eilėje)** | **Tenka vietų** |
| **1** | **2** | **3** | **4** | **5** |
| **1.** | **Ilgalaikė socialinė globa** | **176** | **11** | **4,91** |
| 1.1. | Senyvo amžiaus asmenims ir suaugusiems asmenims su negalia | 164 | 11 | x |
| 1.2. | Vaikams su negalia | 1 | x | x |
| 1.3. | Likusiems be tėvų globos vaikams | 11 | x | x |
| **2.** | **Trumpalaikė socialinė globa** senyvo amžiaus asmenims ir suaugusiems asmenims su negalia, *iš jų laikinas atokvėpis:* | **12** | **x** | **0,33** |
| 2.1. | senyvo amžiaus asmenims | 1 | x | x |
| 2.2. | suaugusiems asmenims su negalia | x | x | x |
| **3.** | **Dienos socialinė globa** | **62** | **16** | **1,73** |
| 3.1. | Sunkią negalią turintiems asmenims institucijoje Plungės socialinių paslaugų centre | 19 | x | x |
| 3.2 | Sunkią negalią turintiems asmenims jų namuose (integralios pagalbos paslaugos) | 43 | 16 | x |
| **4.** | **Socialinės priežiūros paslaugos** | **1 332** | **x** | **x** |
| 4.1. | Pagalbos į namus paslaugos specialiųjų poreikių turintiems asmenims | 242 | x | x |
| 4.2. | Socialinių įgūdžių ugdymo, palaikymo ir (ar) atkūrimo paslaugos socialinę riziką patiriančioms šeimoms ir jose augantiems vaikams | 234 šeimos  435 vaikai | x | x |
| 4.3. | Socialinių įgūdžių ugdymo ir palaikymo paslaugos proto negalią turintiems asmenims socialinių paslaugų centre | 16 | x | x |
| 4.4. | Laikino apnakvindinimo paslaugos socialinę riziką patiriantiems asmenims Plungės krizių centre | 21 | x | x |
| 4.5. | Apgyvendinimo nakvynės namuose paslaugos socialinę riziką patiriantiems asmenims Plungės krizių centre | 36 | x | x |
| 4.6. | Intensyvi krizių įveikimo pagalba socialinę riziką patiriantiems suaugusiems asmenims ir jų vaikams Šeimos paramos tarnybos Krizių centre | 23 | x | x |
| 4.7. | Psichosocialinė pagalba socialinę riziką patiriantiems suaugusiems asmenims Bendruomeniniuose šeimos namuose | 56 | x | x |
| 4.8. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti Globos centre | 46 šeimos  57 vaikai | x | x |
| 4.9. | Apgyvendinimas apsaugotame būste suaugusiems asmenims su proto ir (ar) psichine negalia | 3 | x | x |
| 4.10. | Vaikų dienos socialinė priežiūra | 219 | x | x |
| **5.** | **Bendrosios socialinės paslaugos** | **2 349** | **x** | **65,60** |
| 5.1. | Maitinimo organizavimas (karštas maistas valgykloje, sauso maisto daviniai) | 1 394 | x | x |
| 5.2. | Specialiojo transporto organizavimas | 155 | x | x |
| 5.3. | Atvirasis darbas su jaunimu mažiau galimybių turinčiam jaunimui | 800 | x | x |
| 5.4. | Kitos bendrosios paslaugos | Pagal poreikį | x | x |

**Savivaldybės organizuojamų socialinių paslaugų analizė.**

Plungės rajono savivaldybėje teikiamos šios socialinės paslaugos, kurių klasifikaciją ir turinį apibrėžia Socialinių paslaugų katalogas.

**6.1. Socialinės globos paslaugos.** Dienos socialinės globos, trumpalaikės socialinės globos ir ilgalaikės socialinės globos paslaugos teikiamos senyvo amžiaus ar negalią turintiems suaugusiems asmenims ir vaikams. Socialinės globos paslaugos taip pat teikiamos ir be tėvų globos likusiems vaikams.

**6.1.1. Dienos socialinės globos paslaugas sunkią negalią turintiems asmenims teikia** Plungės SPC. Dienos centre neįgaliems asmenims dienos metu teikiama kompleksinė, nuolatinės specialistų priežiūros reikalaujanti pagalba, nuo 3 iki 8 val. per dieną kiekvieną darbo dieną. Ši paslauga teikiama 19 lankytojų, kuriems nustatytas specialusis nuolatinės slaugos poreikis. Centras lankytojus specialiuoju transportu atsiveža iš Plungės miesto, Platelių, Žlibinų ir Nausodžio seniūnijų.

2021 metų lapkričio mėnesį Plungės SPC baigė įgyvendinti ES fondo finansuojamą projektą „Integrali pagalba“, kurio metu teikė kompleksines (slaugos ir socialinės globos) paslaugas asmens namuose (toliau – Integrali pagalba). Integralios pagalbos teikimui - įsigyti 3 automobiliai. Mobilią komandą sudaro kvalifikuoti specialistai: slaugytoja, socialinė darbuotoja ir jų padėjėjos, reabilitacijos specialistas bei psichologas. Kiekviena komanda paslaugas teikė 10 Plungės rajone gyvenančių asmenų, kuriems įvertintas slaugos ir dienos socialinės globos poreikis. 2021 metais Integralios pagalbos paslaugos suteiktos 43 sunkią negalią turintiems asmenims. Rajono neįgaliems gyventojams ir jų artimiesiems ši paslauga labai reikalinga, yra šios paslaugoslaukiančių 16 asmenų eilė. Pasibaigus projektui Lietuvos Respublikos Socialinės apsaugos ir darbo ministerijos prašymu, sutartys su paslaugos gavėjais dėl Integralios pagalbos paslaugų nėra nutrauktos. Paslaugos finansuojamos Savivaldybės biudžeto lėšomis, kurias panaudojus šiai paslaugai teikti nuo 2022 metų sausio 1 dienos numatoma kompensuoti iš 2021–2027 metams skirtų ES fondo lėšų.

Gerinant asmenų priežiūrą jų namuose nuo 2022 metų sausio 1 dienos pradėtos teikti Ambulatorinės slaugos paslaugos asmens namuose, kurias savivaldybėje teikia dvi įstaigos: VšĮ Plungės ligoninė ir UAB ,,Plungės sveikatos centras“. Įstaigos sutarčių pagrindu bendradarbiauja su PSPC ir jam teikia informaciją apie reikalingas socialines paslaugas asmenims. PSPC gavęs informaciją vertina socialinių paslaugų poreikį asmenims ir organizuoja reikalingų socialinių paslaugų asmenims teikimą.

**Vaikams, turintiems specialiųjų ugdymosi poreikių** (negalia, sutrikimai, mokymosi sunkumai), pagal Pedagoginės psichologinės tarnybos specialųjį nustatytą poreikį yra teikiama švietimo specialistų pagalba. Lopšelyje-darželyje ,,Pasaka“ organizuojamas ikimokyklinis ugdymas neįgaliems vaikams nuo 3 iki 7 metų amžiaus. Šiuo metu ugdymo ir lavinimo paslaugas gauna 21 negalią turintis vaikas, ir 9 vaikai, kuriems organizuojamas įtraukusis ugdymas, kurio tikslas - integruoti negalią turinčius vaikus į bendrąsias ugdymo grupes.

2021 metų rugsėjo 14 dieną įstaigai suteiktas Mąstymo mokyklos vardas. Ugdymo turinio įgyvendinimui ir jo tobulinimui Plungės lopšelis-darželis „Pasaka“ dalyvavo ES finansuojamame projekte „Kryptingas vaikų mokymosi mokytis kompetencijų ugdymas taikant „Mąstymo įpročių“ metodą“.

Atnaujinto ugdymo turinio galimybės, komandinis mokymasis ir bendradarbiavimas, tėvų švietimas ir konsultavimas, aplinkos pritaikymas padeda siekti individualios vaiko mokymosi pažangos. Teikiamos pagalbos veiksmingumas padeda plėtoti įtraukųjį ugdymą. Veiklose naudojami mąstymo metodikos elementui - mąstymo įrankiai: žemėlapiui, ,,De Bono“ kepurės, aukštesnio lygio klausimui, mąstymo raktai. Darželio bendruomenė nustatė iškylančias elgesio problemas ir iškėlė svarbiausius elgesio įpročių ugdymo tikslus, skirdama dėmesį šių vertybių ugdymui: atkaklumas, impulsyvumo valdymas, nuoširdus ir empatiškas klausymasis. Naudojant Mąstymo mokyklos metodiką, didėja specialiųjų ugdymosi poreikių turinčių vaikų įsitraukimas į ugdymosi procesą, didėja vaikų ugdymosi motyvacija. Ugdytiniai tampa labiau lankstūs, kūrybiški, labiau pasitikintys savimi ir kitais. Padidėja ugdymosi bendradarbiaujant galimybės, nes mąstymo žemėlapiai gali būti kuriami poromis, mažesnėmis grupelėmis bei kartu su visa grupe. Suaktyvėja savarankiško ugdymo(si) įgūdžiai. Veiklos paverčiamos linksmu ir įdomiu kūrybiniu žaidimu, ir vaikams tampa labiau priimtinos.

**Plungės specialiojo ugdymo centras** teikia specialiojo ugdymo paslaugas vaikams su intelekto ir fizine negalia. Centrą lanko 79 mokiniai iki 21 metų amžiaus. Centre veikia Švietimo pagalbos ir konsultavimo skyrius, teikiantis pagalbą darbuotojams, vaikams, turintiems autizmo spektro sutrikimų, ir vaikų tėvams. Švietimo specialistų pagalba vaikams, turintiems specialiųjų ugdymosi poreikių, teikiama visose bendrojo ugdymo mokyklose.

2021 metų balandžio 23 dieną Plungės specialiojo ugdymo centras su centrine projektų valdymo agentūra (toliau – CPVA) pasirašė sutartį ir pradėjo įgyvendinti iš ES struktūrinių fondų lėšų finansuojamą projektą „Paslaugų centro vaikams įkūrimas Plungės mieste“, kurio tikslas - gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje. Projekto tikslinė grupė – vaikai nuo 1 iki 18 metų, kuriems yra nustatytas neįgalumo lygis, ir vaikai, turintys įvairiapusių raidos sutrikimų, mišrų raidos sutrikimą, intelekto sutrikimą, kompleksinę negalią, judesio ir padėties sutrikimų, elgesio ir emocijų sutrikimų, kurie dėl savo sveikatos būklės ar raidos sutrikimų turi specialiųjų poreikių.

Šiuo metu vyksta techninio projekto ekspertizė ir artimiausiu metu planuojamas rangos darbų pirkimas. Projekto įgyvendinimo laikotarpis - 2023 metų balandžio mėnuo.

Nuo 2022 metų liepos mėnesio centre planuojama pradėti teikti dienos socialinės globos paslaugas vaikams su negalia. Įstaiga tam ruošiasi, tvarko reikiamus dokumentus licencijai gauti. Paslaugos sudėtis: informavimas, konsultavimas, tarpininkavimas, maitinimo organizavimas, asmens higienos, priežiūros paslaugos, transporto organizavimas, palaikančios sveikatos priežiūros, socialinės-kultūrinės, socialinių įgūdžių ugdymo palaikymo ir (ar) atkūrimo, darbinių ir gyvenimo įgūdžių ugdymo ir palaikymo paslaugos, laikinas atokvėpis bei kitos paslaugos reikalingos pagal asmens savarankiškumo lygį. Paslaugoms teikti centre numatytos 24 vietos vaikams su negalia, iš jų ne mažiau 10 vaikų, turinčių sunkią negalią. Vasaros metu planuojama teikti dienos socialinės globos paslaugas iki 10 val. per dieną, bus galima suteikti ir laikino atokvėpio paslaugą iki 5 dienų - iš viso 30 dienų per metus.

Įgyvendinus projektą, būtų sudarytos sąlygos ne tik Plungės rajono savivaldybės, aplinkinių, bet ir tolimesnių savivaldybių neįgaliems vaikams ir jų šeimoms naudotis naujai sukurto paslaugų centro vaikams Plungėje paslaugomis. Bendra projekto vertė apie 2 000 000 eurų.

**6.1.2. Trumpalaikės socialinės globos paslaugos teikiamos** savivaldybės teritorijoje veikiančiose įstaigose ir socialinėse įstaigose kitose savivaldybėse.

Šios paslaugosPlungės rajono savivaldybės ligoninės Palaikomojo gydymo ir slaugos skyriuje yra teikiamos asmenims, kuriems dėl ligos, nepriežiūros, neįgalumo, senatvės ar sveikatos privalomuoju draudimu nedraustiems asmenims ši paslauga yra reikalinga. Ši paslauga užtikrina nepertraukiamą priežiūrą asmenų, kuriems po gydymosi palaikomojo gydymo ir slaugos skyriuje reikalinga nuolatinė ir kompleksinė specialistų slauga ir priežiūra, kai asmens namuose šių paslaugų organizuoti ir teikti nėra galimybių. 2021 metais ši paslauga paskirta 4 Plungės rajono gyventojams, turintiems sunkią negalią. Šioms paslaugoms teikti ligoninėje skirta 10 vietų, tačiau dėl Covid-19 pandemijos, šiomis paslaugomis buvo pasinaudota mažiau nei yra skirta vietų jas teikti.

2021 metais trumpalaikės socialinės globos paslaugos (6 mėnesius) buvo perkamos vienam asmeniui su sunkia negalia iš Dienos veiklos centro Salantų padalinio Kretingos rajono savivaldybėje. Didėjant šios paslaugos poreikiui nuo 2022 metų sausio mėnesio paslauga paskirta dar vienam asmeniui su negalia.

2021 metais trumpalaikės socialinės globos paslaugos buvo perkamos ir iš Dūseikių socialinės globos namų bei Plungės parapijos senelių globos namų. Dūseikiuose šios paslaugos skirtos ir teiktos 6 proto ir (ar) psichinę negalią turintiems asmenims, iš kurių 3 asmenys su sunkia negalia, iš jų 1 asmeniui ir jį prižiūrintiems artimiesiems skirta laikino atokvėpio paslauga. Plungės parapijos senelių globos namuose trumpalaikės socialinės globos paslaugos suteiktos vienam senyvo amžiaus asmeniui su sunkia negalią.

**6.1.3. Ilgalaikės socialinės globos paslaugos** teikiamos nesavarankiškiems senyvo amžiaus ir suaugusiems asmenims su negalia, kuriems reikalinga nuolatinė specialistų priežiūra, ir artimieji dėl objektyvių priežasčių negali jais pasirūpinti. 2022 metų sausio 1 dienai stacionarios socialinės globos paslaugos buvo perkamos iš parapijinių Plungės, Rietavo, Žemaičių Kalvarijos, Kvėdarnos senelių globos namų, Pajūrio, Šv. Domininko namų, grupinio gyvenimo namų ,,Vaikystės aitvarai“, Šiaulių paliatyvios pagalbos ir slaugos centro ,,Prasmė“ bei kitų valstybinių socialinės globos įstaigų, iš viso 136 Plungės rajono savivaldybės gyventojams, iš kurių 99 asmenys buvo su sunkia negalia ir 37 - senyvo amžiaus ir neįgalūs asmenys. Vienas vaikas, turintis sunkią negalią ir emocijų sutrikimų, gyvena Ventos vaikų socialinės globos namuose. Per 2021 metus globos namuose apgyvendinti 36 asmenys.

Skiriant ilgalaikės socialinės globos paslaugas asmenims, yra vertinamas socialinės globos poreikis ir asmenų finansinės galimybės mokėti už teikiamas paslaugas. Asmuo už paslaugas kiekvieną mėnesį moka 80 proc. gaunamų pajamų, 1 proc. nuo turimo turto vertės, viršijančios normatyvą, ir 100 proc. gaunamos tikslinės slaugos ar tikslinės priežiūros (pagalbos) išlaidų kompensacijos. Susidariusį skirtumą tarp nustatytos paslaugos kainos per mėnesį ir asmens įmokų nuo gaunamų pajamų apmokama iš specialiosios tikslinės dotacijos ir Savivaldybės biudžeto lėšų.

**6.1.4. Socialinės globos paslaugos teikiamos tėvų globos netekusiems** **vaikams**, kuriems nustatoma laikinoji ar nuolatinė globa arba rūpyba. 2021 metais šios paslaugos Plungės SPC Bendruomeniniuose vaikų globos namuose suteiktos 6 vaikams, 4 vaikai gyveno Vaikų globos grupėje ir 1 vaikas laikinai buvo prižiūrimas budinčio globotojo.

|  |  |  |  |  |  |
| --- | --- | --- | --- | --- | --- |
| ***Metai*** | ***Nustatomų globų (rūpybų)***  ***skaičius per metus*** | ***Bendras globojamų***  ***(rūpinamų) vaikų skaičius*** | ***Iš bendro globojamų (rūpinamų) vaikų skaičiaus:*** | | |
| **šeimoje** | **BVGN** | **institucijoje** |
| 2018 | 16 | 75 | 52 | 6 | 17 |
| 2019 | 18 | 66 | 49 | 6 | 10 |
| 2020 | 8 | 63 | 54 | 6+1 | 2 |
| **2021** | **12** | **63** | **54** | **6+1** | **2** |

Nustatant vaikams laikiną ar nuolatinę globą, siekiama laikytis globos nustatymo šeimoje prioriteto ir tenkinti pagrindinį vaiko interesą – augti šeimos aplinkoje. Per 2021 metus, nustačius vaiko apsaugos poreikį, iš šeimų buvo paimti 5 vaikai, iš jų: 4 vaikai laikinai apgyvendinti giminaičių šeimose ir 1 vaikas apgyvendintas Globos centro budinčių globotojų šeimoje. Šiuo metu nė vienas vaikas nėra grąžintas.

Globos centrui pradėjus vykdyti budinčių globotojų veiklos organizavimą, pasirašytos sutartys su 2 budinčiais globotojais, kurie bet kuriuo paros metu į savo šeimą įsipareigoja priimti viso 4 tėvų globos (rūpybos) netekusius vaikus, kurių amžius nuo 0 iki 18 metų. Nustačius vaikui laikinąją globą (rūpybą), įstatyminiu vaiko atstovu yra paskiriamas Globos centras, nors vaikai prižiūrimi budinčių globotojų šeimose. 2021 metais budinčio globotojo šeimoje apgyvendintas vienas vaikas, šiuo metu viena budinti globotoja laikinai prižiūri 14 metų paauglę. Kita budinti globotoja yra laukime. Budinčiam globotojui už vaiko priežiūrą yra mokamos išmokos Plungės rajono savivaldybės tarybos patvirtinta tvarka. Globos centras pagal poreikį teikia ir organizuoja socialines paslaugas bei kitą pagalbą budinčiam globotojui ir jo prižiūrimam vaikui.

**6.2. Socialinės priežiūros paslaugas, pagal Socialinių paslaugų katalogą, sudaro:** pagalba į namus; socialinių įgūdžių ugdymas, palaikymas ir (ar) atkūrimas; apgyvendinimas savarankiško gyvenimo namuose; laikinas apnakvindinimas; intensyvi krizių įveikimo pagalba; psichosocialinė pagalba; apgyvendinimas nakvynės namuose ir pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti. Socialinės priežiūros paslaugos teikiamos socialinių paslaugų įstaigose ar asmens namuose, paslaugos teikimo dažnumas priklauso nuo konkrečios paslaugos ir nuo individualaus asmens (šeimos) tos paslaugos poreikio vertinimo.

Plungės rajono savivaldybėje teikiamos šios žemiau išvardytos socialinės priežiūros paslaugos.

**6.2.1. Socialinių įgūdžių ugdymo, palaikymo ir (ar) atkūrimo (dienos užimtumo) paslaugos** yra teikiamos Plungės SPC dienos metu sutrikusio intelekto asmenims nuo 18 metų amžiaus. Centras lankytojus atsiveža iš Plungės miesto, Platelių ir Žlibinų seniūnijų. Jį lanko 16 asmenų. Jiems teikiamos bendrosios socialinės paslaugos, kasdienio gyvenimo įgūdžių ugdymo ir palaikymo, darbinių įgūdžių ugdymo, sociokultūrinės bei sveikatos stiprinimo paslaugos.

**6.2.2. Socialinių įgūdžių ugdymo, palaikymo ir (ar) atkūrimo paslaugos** yra teikiamos šeimoms, patiriančioms socialinę riziką ir auginančioms nepilnamečius vaikus.

Įvesta tarpinstitucinio bendradarbiavimo koordinatorius pareigybė (toliau – TBK), įkurtas Globos centras ir Atvejo vadybos specialistai pakeitė pagalbos vaikui ir šeimai organizavimo modelį.

VVTAĮ specialistai, gavę pranešimą apie galimą vaiko teisių pažeidimą (smurtą, nepriežiūrą ir pan.), atlieka vaiko situacijos vertinimą ir priima sprendimą dėl būtinų apsaugos priemonių vaikui taikymo. Nustačius rizikos veiksnius vaiko atžvilgiu, VVTAĮT pateikia vaiko situacijos vertinimo anketą ir kitus turimus dokumentus bei informaciją Atvejo vadybos (toliau – AV) proceso taikymui. AV procesas gali būti inicijuotas ir vaiko atstovų pagal įstatymą ir (ar) pagalbą vaikams ir (ar) šeimoms organizuojančių ir teikiančių įstaigų, organizacijų prašymu.

Atvejo nagrinėjimo posėdžio metu sudaromas Pagalbos šeimai planas ir skiriamos socialinės priežiūros paslaugos, kurias šeimai teikia socialiniai darbuotojai. 2021 metais socialinės priežiūros paslaugos dėl tėvų socialinių įgūdžių stokos, tėvų girtavimo, tėvų smurto prieš vaikus ir vaikų nepriežiūros buvo paskirtos ir teikiamos 234 šeimoms.

**Duomenys apie šeimas, kurioms teikiamos socialinės priežiūros paslaugos**

|  |  |  |  |  |  |  |
| --- | --- | --- | --- | --- | --- | --- |
| ***Seniūnijos pavadinimas*** | ***2021 m. etatų skaičius*** | | ***Šeimos, patiriančios socialinę riziką*** | | ***Vaikų skaičius šiose šeimose*** | |
| atvejo vadybininkų | socialinių darbuotojų | 2020 m**.** | **2021 m.** | 2020 m. | **2021 m.** |
| Alsėdžių |  | 1 | 11 | **13** | 21 | **21** |
| Babrungo |  | 1 | 10 | **13** | 13 | **12** |
| Kulių |  | 1 | 10 | **13** | 17 | **16** |
| Nausodžio |  | 1 | 8 | **14** | 22 | **23** |
| Paukštakių |  | 1 | 8 | **11** | 15 | **16** |
| Platelių |  | 1 | 2 | **3** | 4 | **7** |
| Stalgėnų |  | 0,5 | 2 | **3** | 2 | **7** |
| Šateikių |  | 2 | 20 | **28** | 40 | **51** |
| Žemaičių Kalvarijos |  | 1 | 11 | **14** | 27 | **29** |
| Žlibinų |  | 1 | 14 | **15** | 35 | **35** |
| Plungės miesto | 7 | 7 | 87 | **107** | 149 | **218** |
| **Iš viso:** | **7** | **17,5** | **183** | **234** | **345** | **435** |

Paslaugas šeimoms teikia 11 socialinių darbuotojų (10,5 etato) seniūnijose ir 7 darbuotojai (7 etatai) Plungės SPC. Vidutiniškai vienam socialiniam darbuotojui tenka aptarnauti po 13 šeimų ir 24 jose augantį vaiką.

Pagalbą socialinę riziką patiriantiems vaikams ir jų šeimoms koordinuoja Atvejo vadybininkai.  AV – Atvejo vadybininko koordinuojamos kompleksinės pagalbos vaikui ir jo atstovams pagal įstatymą organizavimas bei teikimas, siekiant jiems padėti įveikti iškilusius socialinius sunkumus, kurių sėkmingas sprendimas sudarytų prielaidas išvengti galimų vaiko teisių pažeidimų ir sudarytų sąlygas savarankiškai užtikrinti vaiko teises bei teisėtus interesus.

Nuo 2021 metų Plungės rajono savivaldybėje AV procesą koordinuoja 7 Plungės SPC dirbantys Atvejo vadybininkai, kurie dirba su visomis savivaldybėje socialinę riziką patiriančiomis šeimomis, rūpinasi reikiamų paslaugų organizavimu ir savalaikės pagalbos joms teikimu. Vienam Atvejo vadybininkui tenka 33 šeimos (pagal teisės aktus, maksimalus atvejų, vienu metu tenkančių vienam Atvejo vadybininkui, skaičius yra 25-30).

Savivaldybėje vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir jų tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų savivaldybėje teikimą užtikrina TBK. Jis planuoja, koordinuoja ir vertina vaiko minimalios ir vidutinės priežiūros priemonių ar auklėjamojo poveikio priemonės įgyvendinimą, pagalbos vaiko atstovams pagal įstatymą, kai vaikui skiriamos minimalios ar vidutinės priežiūros priemonės ar auklėjamojo poveikio priemonės, teikimą savivaldybėje. Pasibaigus nustatytam vaiko vidutinės priežiūros ar auklėjamojo poveikio priemonės vykdymo terminui, TBK koordinuoja vaiko socialinę integraciją į bendruomenę.

2021 metais įvyko 10 Vaiko gerovės komisijos posėdžių, kurių metu apsvarstyta 20 klausimų. Posėdžių metu svarstyti iš policijos komisariato gauti pranešimai apie nepilnamečių padarytus administracinio ar baudžiamojo pobūdžio nusižengimus. Iš viso aptarti 16 nepilnamečių padaryti nusižengimai: 1 atveju paskirtas vaiko minimalios priežiūros priemonės vykdymas, 2 atvejais minimalios priežiūros priemonės vykdymas pratęstas, 2 atvejais minimalios priežiūros priemonės vykdymas nepratęstas,11 atvejų minimalios priežiūros priemonė neskirta.

**6.2.3**. Akredituotas **socialinės priežiūros paslaugas vaikams** 2021 metais teikė 8 vaikų dienos centrai: Plungės vaikų globos agentūra „Cyrulis“, VšĮ „Vilties vėrinėliai“,VšĮ „Šateikių vaikų dienos centras“, VšĮ ,,Edukacija kitaip“ Vaikų dienos centras Alsėdžių seniūnijoje, Asociacija Plungės rajono Stalgėnų seniūnijos šeimų bendruomenės ,,Gija“ Stalgėnų vaikų dienos centras, Asociacija „Varkalių bendruomenė“ Varkalių vaikų dienos centras, VšĮ „Vaikų ugdymas“ 2 vaikų dienos centrai „DraugAUK“ ir „Mes“, su kuriais pasirašytos finansavimo iš valstybės ir Savivaldybės biudžetų paslaugų teikimo sutartys.

Vaikams buvo teikiamos socialinės priežiūros paslaugos: socialinė, psichologinė, pedagoginė pagalba, organizuojamas vaikų maitinimas bei parvežimas namo po užsiėmimų, vaikų higieninių poreikių tenkinimas, užimtumas. Nuo 2021 metų sausio 1 dienos vaikų dienos socialinei priežiūrai teikti akredituotos 192 vietos, per metus šią paslaugą iš viso gavo 219 vaikų.

**6.2.4. Pagalbos į namus paslaugas asmenims** teikia Plungės SPC. Teikiamų socialinių paslaugų į namus sudėtis konkrečiam asmeniui gali būti skirtinga, bet susidedanti ne mažiau kaip iš 3 paslaugų. Socialinių paslaugų teikimo procese labai svarbus prieinamumas ir teikiamų paslaugų kokybė. Paslaugas namuose teikia 20 lankomosios priežiūros darbuotojų, kurie padeda asmeniui apsirūpinti maisto produktais, tvarkytis buityje, rūpintis asmens higiena, organizuoja sveikatos priežiūros paslaugas, talkina ūkiniuose darbuose ar organizuoja jų atlikimą. Pagalba kasdienėje veikloje padeda paslaugų gavėjams palaikyti ryšius su visuomene ir sudaro galimybę kuo ilgiau gyventi savo namuose. Dėl Covid-19 viruso plitimo grėsmės ir įvestų ribojimų, poreikis šiai paslaugai padidėjo, nes artimuosius prižiūrintys asmenys mažiau galėjo atvykti ir jais pasirūpinti. 2021 metais pagalbos namuose paslaugos suteiktos 242 asmenims, šiuo metu jos yra teikiamos 194 asmenims, iš kurių 117 asmenų - Plungės mieste ir 77 asmenims - seniūnijose, ir šis skaičius nuolatos kinta.

**6.2.5. Laikino apnakvindinimo ir apgyvendinimo nakvynės namuose** paslaugas socialinę riziką patiriantiems asmenims teikia Plungės KC. Šios paslaugos 2021 metais buvo suteiktos 57 asmenims, neturintiems gyvenamosios vietos ar dėl kitų priežasčių atsidūrusiems krizinėje situacijoje.

KC paslaugos orientuotos į paslaugų gavėjų socialinę integraciją, kai bet kokia socialine intervencija siekiama rizikos grupės asmenis integruoti į visuomenę. Tai ilgalaikis procesas, kuris gali vykti tik palaipsniui. Integracija įgyvendinama per įstaigoje teikiamų paslaugų kokybę ir įvairovę: laikinos nakvynės, socialinio darbo, medicinos, darbo terapijos, socialinių įgūdžių ugdymo, palaikymo ir (ar) atkūrimo, užimtumo, kultūros, sporto, religinių apeigų organizavimo, švietimo, buitines, maitinimo ir kitas paslaugas. Apgyvendinimo paslaugos teikiamos 12 mėnesių ar ilgiau, - pagal poreikį.

Nuo 2021 metų sausio 1 dienos, įsigaliojus Iš pataisos įstaigų paleidžiamų (paleistų) asmenų socialinės integracijos tvarkos aprašui, kuris patvirtintas Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/LR-324 „Dėl Iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo“ (toliau – Aprašas), savivaldybėje buvo pradėtas vykdyti iš pataisos įstaigų paleidžiamų (paleistų) asmenų antrasis socialinės integracijos etapas.

Įgyvendinant teisės akto nuostatas, Plungės KC pavedus vykdyti iš pataisos įstaigų paleidžiamų (paleistų) asmenų antrąjį socialinės integracijos etapą, centro paskirtas socialinis darbuotojas buvo atsakingas už koordinuotą reikalingų paslaugų ir paramos asmeniui teikimą. Pagal poreikį asmuo buvo informuojamas ir konsultuojamas apie jam naudingas paslaugas, lydimas į įvairias įstaigas ar institucijas, tarpininkauta kreipiantis dėl pinginės socialinės paramos, kitų socialinių paslaugų ar tikslinės pagalbos asmeniui teikimo.

Savivaldybė per 2021 metus gavo informacijos apie 42 asmenų paleidimą iš pataisos įstaigos, tačiau į savivaldybės teritoriją grįžo 24 asmenys. 2 asmenims neturintiems gyvenamosios vietos, Plungės KC buvo organizuojamos apgyvendinimo nakvynės namuose paslaugos. 8 asmenims išmokėta 1 024 eurų vienkartinė pašalpa iš Savivaldybės biudžeto lėšų.



*\*vadovaujantis Aprašu*

**6.2.6. Intensyvios krizių įveikimo pagalbos paslaugas** šeimoms su vaikaisteikia Plungės SPC Šeimos paramos tarnybos Krizių centras**.** Nuo 2020 metų sausio mėnesio čia yra teikiamos vaiko laikinosios priežiūros paslaugos vaikams ir jų tėvams ar vienam iš jų, ar kitiems vaikų teisėtiems atstovams, patekusiems į krizinę situaciją.

Krizinėje situacijoje atsidūrusioms šeimoms su vaikais teikiama intensyvi krizių įveikimo pagalba - socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų asmenims suteikimas ir organizavimas, siekiant atkurti jų savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto, nustatyto vaiko apsaugos poreikio ar kitų priežasčių negali naudotis savo gyvenamąja vieta. Paslaugos trukmė 12 mėnesių ar ilgiau - pagal poreikį. Per 2021 metus Šeimos paramos tarnybos Krizių centre paslaugas gavo 10 šeimų ir 13 jų vaikų, taip užtikrinta saugi jiems aplinka. Šiuo metu centre gyvena ir paslaugas gauna 12 asmenų: - 5 suaugusieji ir 7 jų vaikai.

**6.2.7.** **Pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti** vykdo Globos centras pagal Globėjų ir įtėvių mokymo programą.

Globos centre dirba: Globos centro vadovas, 2 atestuoti GIMK specialistai, 2 socialiniai darbuotojai, vykdantys globos koordinatoriaus funkcijas ir psichologas (0,25 etato darbo krūviu).

2021 metais pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teiktos 46 šeimoms.

Ataskaitiniu laikotarpiu Globos centro specialistų paslaugos globėjams (rūpintojams), budintiems globotojams bei jų šeimose augantiems globojamiems (rūpinamiems), laikinai budinčio globotojo prižiūrimiems vaikams iš viso suteikta 2048 kartus.

Į suteiktų paslaugų sudėtį įeina:

* mokymai pagal *Pagrindinę*, *Tęstinę* ir *Specializuotą* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK,
* išvadų, rekomendacijų parengimas,
* budinčio globotojo veiklos kokybės pirminis ir pakartotiniai vertinimai,
* globėjų (rūpintojų) globos kokybės vertinimai, esant poreikiui ar raštiškam prašymui, savitarpio paramos grupių organizavimas,
* bendrųjų socialinių paslaugų teikimas,
* globos koordinatorių paslaugų ir pagalbos globėjams (rūpintojams), budintiems globotojams ir globojamiems (rūpinamiems), budinčių globotojų prižiūrimiems vaikams teikimas,
* organizavimas bei koordinavimas, intensyvios pagalbos, individualių konsultacijų, kartu su budinčiu globotoju, globėju (rūpintoju) sudaro individualios pagalbos vaikui plano sudarymas ir jo vykdymas,
* laikino atokvėpio paslaugų teikimas,
* pagalba organizuojant vaiko ir biologinių tėvų susitikimus,
* dalyvavimas vaiko laikinos globos (rūpybos) peržiūros, atvejo vadybos posėdžiuose,
* psichologo konsultacijų organizavimas vaikui, budinčiam globotojui ir/ar globėjui (rūpintojui).

Atestuotų GIMK specialistų veikla:

**Bendrųjų socialinių paslaugų teikimas budintiems globotojams, globėjams (rūpintojams) ir įvaikintojams bei globojamiems vaikams 2021 metais**

|  |  |  |
| --- | --- | --- |
| ***Paslaugos gavėjai*** | ***Konsultavimo paslaugos*** | ***Informavimo paslaugos*** |
| **kartai** | **kartai** |
| Ketinantys įvaikinti | - | 11 |
| Ketinantys globoti (rūpintis) | 6 | 7 |
| Ketinantys tapti budinčiais globotojais | 11 | 50 |
| Įtėviai | - | - |
| Globėjai (rūpintojai) | 25 | 186 |
| Budintys globotojai | 13 | 34 |
| Globėjai giminaičiai | 28 | 133 |
| Globojami (rūpinami), įvaikinti vaikai | 3 | - |
| Bendruomeninių vaikų globos namų darbuotojai | - | - |
| Kiti asmenys | 7 | 35 |
| **Iš viso:** | **93** | **456** |

* Mokymai pagal „*Pagrindinę* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK“ – 7 dalys: 2 grupės (pradėjo 13 asmenų, baigė 12) 2 būsimi budintys globotojai su dviem šeimos nariais; 2 globėjai (rūpintojai)-svetimi, 4 globėjai (rūpintojai) – artimi giminaičiai ir 1 šeimos narys; 1 šeimynos dalyvis;
* Mokymai pagal „*Specializuotą* budinčių globotojų, bendruomeninių vaikų globos namų darbuotojų mokymo ir konsultavimo programą GIMK“ – 6 dalys: 2 grupės (5 nariai: 2 būsimi budintys globotojai, 2 šeimos nariai, 1 šeimynos dalyvis);
* Mokymai pagal „*Tęstinę* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK“ – 2 grupės, 14 dalyvių;
* 13 budinčių globotojų, Globėjų (rūpintojų) savitarpio paramos grupės susitikimų (iš jų – du su Globos centro psichologe) (viso – 89 dalyviai);
* Pateikta 11 teigiamų pirminio vertinimo išvadų, 1 teigiama pakartotinio vertinimo išvada, 1 neigiama pakartotinio vertinimo išvada, 1 svečiavimosi rekomendacija. Atliktas 1 budinčio globotojo veiklos kokybės vertinimas.

Globos centro veikla nuolat viešinama: tam naudojamas pagamintas stendas, skrajutės, plakatai, marškinėliai su įstaigos užrašu ir logotipu. 2021 metais parengta ir Plungės rajono spaudoje, savivaldybės bei Plungės SPC internetinėse svetainėse paskelbta 18 publikuotų straipsnių. Įvairi aktuali informacija Facebook paskyroje „Vaikai yra vaikai. Plungės rajonas“. Vykta į Globėjų vasaros sąskrydį Kaune, Globos centro veikla viešinta Plungės viešojoje bibliotekoje, sporto renginio Plungės stadione metu, Šv. Mišių Šv. Jono Krikštytojo bažnyčioje metu. Globos centro veikla viešinta dienos stovyklos šeimose ir institucijoje globojamiems vaikams renginiuose. Į Plungės viešąją biblioteką, „Varpo“ knygyną vežtas mobilus stendas, plakatai, knygų skirtukai su kvietimu globoti, įvaikinti bei kita informacija. Plakatai ir skrajutės paliktos Užimtumo tarnybos Plungės skyriuje. Susitarta su „Saulės“ gimnazijos, „Akademiko A. Jucio“ progimnazijos pedagogais viešinti globą ir įvaikinimą per mokinių klasės valandėles. Dalyvauta nuotoliniame specialistų, politikų ir žiniasklaidos atstovų susitikime/diskusijoje. Kai kurių suplanuotų viešinimo renginių nebuvo galima organizuoti ir vesti dėl Covid-19 pandemijos ribojimų.

**6.2.8 Apsaugoto būsto paslaugą** savivaldybėje teikiaVšĮ ,,Sudoku“, kuri yra projekto„Nuo globos link galimybių: bendruomeninių paslaugų plėtra“, įgyvendinamo Neįgaliųjų reikalų departamento prie Socialinės apsaugos ir darbo ministerijos, partneris Tauragės, Telšių ir Marijampolės regionuose. Apsaugoto būsto paslaugų gavėjai – darbingo amžiaus neįgalieji, kuriems nustatyta negalia dėl intelekto ir (ar) psichikos sutrikimų. Prioritetas teikiamas iš pertvarkomų globos įstaigų išvykstantiems neįgaliesiems, kuriems sudaryti individualios pagalbos planai ir šiuose planuose numatytas apsaugoto būsto paslaugos poreikis bei asmenims, kuriems yra poreikis skirti ilgalaikės socialinės globos paslaugas. Projektas pradėtas įgyvendinti 2020 metų pradžioje, jo trukmė – 36 mėnesiai.

Plungės rajono savivaldybėje dėmesys skiriamas bendruomenėje gyvenantiems neįgaliesiems. Savivaldybėje paslaugos pradėtos teikti 2021 metų kovo mėnesį. Įstaiga organizuoja paslaugų teikimą 3 rajono gyventojams su proto ir (ar) psichine negalia dviejuose išnuomotuose būstuose. Asmenys gauna kokybiškas ir savalaikes paslaugas, pagal poreikį tarpininkavimą įsidarbinant ir pagalbą darbinėje veikloje, pagalbą nuomojantis būstą, būsto nuomos išlaidų padengimą, komunalinių išlaidų padengimą. Asmeniui paslaugos teikiamos nemokamai, projektas finansuojamas ES lėšomis.2021 metais šios paslaugos finansavimui panaudota apie 10 600 eurų projektui skirtų lėšų.

**Nuo 2022 metų sausio 1 dienos Lietuvos Respublikos Socialinės apsaugos ir darbo ministro įsakymu nustatyta tvarka galima teikti tik akredituotą socialinę priežiūrą. Įstaiga, pageidaujanti teikti akredituotą socialinę priežiūrą, savivaldybei, kurios teritorijoje vykdys (vykdo) veiklą, pateikia nustatytos formos prašymą leisti teikti akredituotą socialinę priežiūrą. Šiuo metu Savivaldybėje yra 4 įstaigos (Plungės SPC, Plungės KC, VŠĮ ,,Edukacija kitaip“, VŠĮ ,,Sudoku“) ir 8 vaikų dienos centrai, kurie teikia akredituotas socialinės priežiūros paslaugas savivaldybės gyventojams.**

Įgyvendinant Lietuvos Respublikos Neįgaliųjų socialinės integracijos įstatymo nuostatas, nuo 2021 metų liepos mėnesio LR Socialinės apsaugos ir darbo ministro 2021 m. liepos 1 d. įsakymu Nr. A1-478, savivaldybėse pradėta organizuoti ir teikti **Asmeninė pagalba** finansuojama valstybės biudžeto lėšomis.

Asmeninė pagalba – asmeninio asistento individualiai teikiama pagalba neįgaliajam atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse.

Asmeninę pagalbą Plungės rajono savivaldybėje organizuoti ir teikti pavesta Plungės SPC. Be to, numatyta, kad asmeninio asistento paslaugą gali teikti ir fizinis asmuo, kuris su neįgaliuoju nėra susijęs artimais giminystės ryšiais. Tokiu atveju asmeninis asistentas, prieš pradėdamas teikti šią pagalbą, turi išklausyti įvadinius individualaus priežiūros personalo mokymus.

**Asmeninis asistentas, atsižvelgdamas į konkretaus asmens poreikius ir galimybes, teiks:**

* asmeniui pagalbą namuose ir viešojoje aplinkoje, skatindamas jo savarankiškumą, būtiną kasdieniame gyvenime;
* asmeniui individualią diskretišką pagalbą, susijusią su asmens higiena (padės apsirengti, nusiprausti, nusimaudyti, pasinaudoti tualetu ir kt.);
* palydės asmenį į sveikatos priežiūros ir (ar) kitas valstybės ir (ar) savivaldybės institucijas, įstaigas, organizacijas, užimtumo įstaigas, darbą, laisvalaikio praleidimo vietą ir kt.;
* teiks asmeniui pagalbą maitinimosi procese (paruoš stalo įrankius, padės juos pakelti ir palaikyti valgymo metu, planuos mitybą ir kt.);
* teiks asmeniui individualią pagalbą, padedančią adekvačiai reaguoti į jį supančią aplinką, užmegzti ir palaikyti su ja socialinius santykius (bendrauti, kalbėti, orientuotis laike ir aplinkoje, laikytis dienos režimo).

Asmeninės pagalbos gali kreiptis neįgalieji, kuriems yra nustatytas neįgalumo lygis 55 proc. ir mažesnis darbingumo lygis arba specialiųjų poreikių lygis.Prioritetą gauti asmeninę pagalbą turi asmenys, kurie:

* mokosi pagal formaliojo švietimo programas;
* dirba arba ieško darbo, naudodamiesi Užimtumo tarnybos ar kitų organizacijų teikiamomis pagalbos įsidarbinant paslaugomis;
* gyvena vieni.

Iš valstybės biudžeto 2021 metais nuo liepos mėnesio paslaugai teikti buvo skirta 26 006 eurai, panaudota 1 757,29 euro. Paslauga suteikta 3 rajono neįgaliesiems.

**6.2.9. Specializuotą pagalbą, smurtą artimoje aplinkoje patyrusiems**asmenims Telšių apskrityje teikiaTelšių krizių centras.Centras paslaugas Plungės rajono savivaldybės gyventojams teikia telefonu. Per 2021 metus specializuota kompleksinė pagalba buvo suteikta 221 asmeniui, patyrusiems smurtą artimoje aplinkoje.

**Nukentėjusių nuo smurto artimoje aplinkoje asmenų pasiskirstymas pagal amžių ir lytį**

|  |  |  |  |  |
| --- | --- | --- | --- | --- |
| ***Amžiaus grupės*** | ***Nukentėjusių nuo smurto artimoje***  ***aplinkoje asmenų skaičius 2021 metais*** | | | |
| **moterys** | **vyrai** | **vaikai** | **iš viso** |
| **Iki 7 m.** | 3 | - | 3 | 3 |
| **7 – 17 m.** | 3 | 2 | 5 | 5 |
| **18 – 29 m.** | 24 | 11 | - | 35 |
| **30 – 59 m.** | 99 | 24 | - | 123 |
| **60 – 64 m.** | 13 | 6 | - | 19 |
| **65 – 84 m.** | 25 | 5 | - | 30 |
| **85 m. ir vyresni** | 4 | 2 | - | 6 |
| **Iš viso** | **171** | **50** | **8** | **221** |

Suaugusiųjų asmenų grupėje daugiausia dėl smurto artimoje aplinkoje nukenčia 30-59 metų amžiaus moterys - 99, o patiriančių smurtą artimoje aplinkoje vaikų 0-17 metų amžiaus grupėje yra 8.

Nukentėjusiems nuo smurto artimoje aplinkoje asmenims reikalingos kompleksinės - psichologinės, teisinės, socialinės, sveikatos priežiūros, švietimo, apgyvendinimo ir kitos būtinos paslaugos.

Įgyvendinant projektą „Telšių krizių centro pagalba Žemaitijos vaikams 2021 m.“, psichologinė pagalba suteikta 20-čiai asmenų, iš kurių 12 vaikų, 8 suaugę asmenys. Viena iš projektų veiklų yra psichologiniai užsiėmimai su dailės terapijos elementais. Per metus šioje veikloje dalyvavo 6 asmenys.

Telšių krizių centras vykdo ilgametį projektą „Emocinė pagalba telefonu Vilties linija“. Trumpuoju numeriu 116 123 skambučių sulaukia iš visos Lietuvos. Per 2021 metus priimta virš 20 tūkst. skambučių. Dėl linijos specifiškumo ir anonimiškumo, kiek asmenų skambino iš Plungės rajono savivaldybės, identifikuoti nėra galimybių.

**6.2.10. Didelis dėmesys** skiriamas alkoholizmu sergantiems asmenims - plečiamas socialinių paslaugų tinklas, rūpinamasi sergančiųjų reabilitacija ir priklausomybių prevencija bei ,,saugia nakvyne“. Nuo 2018 metų įgyvendinama Priklausomybių mažinimo Plungės rajono savivaldybėje programa, patvirtinta Plungės rajono savivaldybės tarybos 2018 metų vasario 15 dienos sprendimu Nr. T1-28. Ji skirta Plungės rajono savivaldybės gyventojams, nesaikingai vartojantiems alkoholį arba priklausomiems nuo jo, taip pat turintiems priklausomybę nuo kitų priklausomybę sukeliančių medžiagų, jų šeimų nariams ir kitoms gyventojų grupėms, kurioms yra tikslingos priklausomybės ligų prevencinės priemonės. Šią programą įgyvendina Plungės rajono savivaldybės Visuomenės sveikatos biuras, veiklai vykdyti įsteigtas priklausomybių konsultanto ir visuomenės sveikatos specialisto etatai. Programos veiklos numatytos iki 2025 metų.

Per 2021 metus pagal programą dirbantys specialistai suteikė 1 078 konsultacijas 241 priklausomybių turinčių asmeniui.

Konsultacijų metu 163 asmenys nukreipti medicinos specialistų intervencijai, 43 asmenims darbuotojai padėjo spręsti probacijos tarnybos iškeltas sąlygas, 25 asmenys padėjo registruotis Užimtumo tarnyboje, 7 asmenis padėta įsidarbinti, 31 asmeniui padėjo vykdyti AV proceso metu iškeltus jiems įsipareigojimus, 12 asmenų dalyvavo paskaitose priklausomybių tema.

Sprendžiant nesaikingai vartojančių asmenų ,,saugios nakvynės“ klausimą, jau ketvirtus metus VšĮ Plungės rajono savivaldybės ligoninėje teikiama neblaivių asmenų laikino apnakvindinimo paslauga, kurios kaina – 16,42 euro už parą, nustatyta Plungės rajono savivaldybės tarybos 2018 m. rugsėjo 27 d. sprendimu Nr. T1-183. Ši paslauga teikiama prie ligoninės pastatytame priestate, kuriame yra 4 lovos - 2 moterims ir 2 vyrams. Atvežti neblaivūs asmenys yra apžiūrimi medicinos personalo, vykdoma jų registracija bei užtikrinamas šių asmenų saugumas. Dėl teikiamų paslaugų mažėja „saugios nakvynės“ paslaugas gaunančių krizinėje situacijoje atsidūrusių asmenų patiriamos traumos, nušalimai ir kiti susirgimai. Ši paslauga 2021 metais suteikta 97 asmenims, o šiais metai paslaugos suteiktos jau 29 asmenims.

**Krizių įveikimo pagalbą vyrams ir jų šeimų nariams** pradėjo teikti Plungės vyrų krizių centras. Šio centro nuostatuose numatyta teikti informavimo, konsultavimo paslaugas asmenims, turintiems priklausomybių, grįžusiems iš įkalinimo įstaigų ar kitiems krizinėje situacijoje atsidūrusiems asmenims. Savitarpio pagalbos grupėse ar teikiant individualias konsultacijas, asmenims siekiama padėti įveikti iškilusias psichologines krizes, gerinti socialinę asmenų integraciją, mažinti smurto artimoje aplinkoje ir visuomenėje apraiškas. Organizuodama paslaugas įstaiga bendradarbiauja su kitais socialiniais partneriais – Plungės SPC, probacijos tarnyba, seniūnijomis ir kt. Nuo įsikūrimo per nepilnus įstaigos veiklos 2021 metus suteiktos 22 konsultacijos 16 asmenų (11 vyrų ir 5 moterims). Šiais metais jau suteiktos 83 konsultacijos 51 asmeniui (36 vyrams ir 15 moterų). Įstaigos darbuotojas dalyvavo 8 AV posėdžiuose, 2 susitikimuose su jaunimu Plungės atviro jaunimo centre. Įstaigos socialinėms veikloms pagal pateiktą projektą vykdyti 2022 metais iš Savivaldybės biudžeto lėšų skirta 2 000 eurų.

**6.3. Bendrosioms socialinėms paslaugoms priskiriama:** informavimas; konsultavimas; tarpininkavimas ir atstovavimas; maitinimo organizavimas; aprūpinimas būtiniausiais drabužiais ir avalyne; transporto organizavimas; sociokultūrinės paslaugos; asmeninės higienos ir priežiūros paslaugų organizavimas; atviras darbas su jaunimu; mobilusis darbas su jaunimu; darbas su jaunimu gatvėje; kitos bendrosios socialinės paslaugos.

Bendrosios socialinės paslaugos teikiamos asmeniui (šeimai), kurio gebėjimai rūpintis savo asmeniniu gyvenimu gali būti ugdomi be specialistų pagalbos. Šios socialinės paslaugos savivaldybės gyventojams yra teikiamos socialinių paslaugų įstaigose, Socialinės paramos skyriuje, seniūnijose ir nevyriausybinėse organizacijose.

**6.3.1. Nemokamo maitinimo paslaugas ir aprūpinimą maisto produktais** teikia Plungės SPC.

Labdaros valgykloje 2021 metais nemokamo maitinimo paslaugas gavo 29 Plungės miesto gyventojai ir 33 Dienos centro lankytojai.

Plungės rajono savivaldybės administracija kartu su Plungės SPC dalyvauja Europos pagalbos labiausiai skurstantiems asmenims fondo projekte „Parama maisto produktais ir higienos prekėmis II“. 2021 metais parama maisto produktais labiausiai nepasiturintiems asmenims buvo dalijama šešis kartus. 2 428 savivaldybės gyventojams išdalyta 96,74 tonos maisto produktų už 88 262,01 euro. Taip pat du kartus teikta parama higienos prekėmis - 76,31 tonos už 10 339,75 euro. Vienam paramos gavėjui per metus teko 28,72 kg maisto produktų už 36,35 euro, higienos prekių - už 4,26 euro. Paramą gavo 991 Plungės miesto gyventojas ir 1 437 - seniūnijose gyvenantys asmenys. Nepanaudoti maisto produktų ir higienos prekių likučiai perduodami labdaros valgyklai ir Plungės KC.

Bendradarbiaudamas su labdaros ir paramos fondu „Maisto bankas“, ,,Iki“ ir ,,Lidl“ tinklo parduotuvėmis, Plungės SPC teikia paramą maisto produktais mažas pajamas turintiems Plungės rajono gyventojams. Minėtiems asmenims per 2021 metus suformuoti ir išdalyti 1 316 maisto produktų paketai.

**6.3.2. Specialaus transporto paslaugas** Plungės SPC teikia asmenims, kurie dėl negalios, ligos ar senatvės turi judėjimo problemų ir dėl sveikatos ar pajamų trūkumo negali naudotis visuomeniniu transportu. Gerinant teikiamos paslaugos kokybę, neįgaliųjų poreikiams naudojamas pritaikytas automobilis su hidrauliniu keltuvu. Transporto paslaugos teikiamos neįgaliems asmenims, lankantiems Dienos centro dienos užimtumo grupę, taip pat neįgalūs asmenys vežami į dializės procedūras bei teikiamos vienkartinio pobūdžio specialaus transporto paslaugos, kai asmenys vežami į gydymo įstaigas. Per 2021 metus specialaus transporto paslauga skirta ir suteikta 58 asmenims.

Cukrinio diabeto klubas teikia transporto paslaugas Plungės rajone gyvenantiems neįgaliems ir juos lydintiems asmenims, sudaro galimybę rajono neįgaliesiems nuvykti į tolimesnius miestus, ypač gydymosi tikslais. Neįgaliųjų prašymu, vienkartinė transporto paslauga skiriama nuvykti į sveikatos priežiūros, reabilitacijos įstaigas, į Neįgalumo ir darbingumo nustatymo tarnybą, į ortopedijos įmones, vykti apsigyventi į socialinės globos įstaigas ir kitais asmens prašyme nurodytais tikslais ir atvejais. Transporto paslaugai teikti 2021 metais Plungės rajono savivaldybė skyrė 15 tūkst. eurų, transporto paslaugos suteiktos 97 neįgaliesiems.

**6.3.3. Gyventojų aprūpinimą techninės pagalbos priemonėmis** vykdo Plungės SPC. Per 2021 metus įstaiga priėmė 304 gyventojų prašymus kompensacinės technikos pagalbos priemonėms gauti ir jiems išdavė 345 kompensacines priemones neįgaliųjų specialiųjų poreikių tenkinimui už 12 369,37 euro, 252 techninės pagalbos priemonės buvo grąžintos.

**6.3.4. Būsto pritaikymo programa.** Judėjimo negalią turintiems asmenims iš Savivaldybės ir valstybės biudžetų lėšų pritaikomas jų gyvenamasis būstas. Taip sudaroma žmonėms palankesnė gyvenamoji aplinka.

Įgyvendinant Neįgalių žmonių būsto pritaikymo programą, 2021 metais būsto ir aplinkos pritaikymui suaugusiems neįgaliesiems panaudota 57 873,88 euro: 35 415,53 euro - iš valstybės ir 22 458,35 euro - iš Savivaldybės biudžetų lėšų. Suaugusių asmenų su negalia poreikiams pritaikyti 8 būstai, įrengti 2 keltuvai, 3 pandusai išvažiavimui į lauką.

Įgyvendinant Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką programą 2 vaikams pritaikytas būstas, panaudota 6 238,92 euro valstybės biudžeto lėšų.

Plungės rajono savivaldybėje yra visuomeninės paskirties pastatų, vis dar nepritaikytų neįgaliųjų poreikiams.

**6.3.5. Nevyriausybinės organizacijos** yra svarbūs bendrųjų socialinių paslaugų teikėjai gyventojams. Plungės rajono neįgaliųjų draugija, Telšių apskrities sergančiųjų nervų-raumenų ligomis asociacija, Cerebrinio paralyžiaus asociacijos Plungės skyrius trečius metus veiklą vykdo naujose Plungės bendruomenės centro patalpose, esančiose Vytauto g. 29, kurios yra pritaikytos neįgaliųjų poreikiams. Lietuvos aklųjų ir silpnaregių sąjungos Plungės filialas yra įsikūręs ir veiklą vykdo nuošalioje gatvėje - Vandentiekio g. 17, Plungės m., dviejų aukštų pastate. Plungės sutrikusios psichikos žmonių globos bendrija „Mūsų atžala“ ir Plungės sutrikusio intelekto žmonių globos bendrija „Plungės viltis“ patalpas veiklai nuomoja J. Tumo-Vaižganto g. 54, Plungėje.

Plungės rajono savivaldybė skatina neįgaliųjų nevyriausybinių organizacijų veiklą, sėkmingai organizuoja Socialinės reabilitacijos paslaugų neįgaliesiems bendruomenėje projektų įgyvendinimą. Neįgaliųjų reikalų departamentas prie Socialinės apsaugos ir darbo ministerijos projektams įgyvendinti 2022 metams skyrė 57 000 eurų, Plungės rajono savivaldybės taryba – 12 000 eurų. Paraiškas pateikė 6 nevyriausybinės organizacijos.

**Socialinės reabilitacijos paslaugų neįgaliesiems bendruomenėje projektams finansuoti skirtų valstybės ir Savivaldybės biudžetų lėšų paskirstymas 2019 - 2022 metais**

|  |  |  |  |  |  |  |
| --- | --- | --- | --- | --- | --- | --- |
| ***Eil. Nr.*** | ***organizacijos pavadinimas*** | ***Skirta lėšų iš viso*** | | | ***2022 metai*** | |
| 2019  metai | 2020  metai | 2021  metai | **VB** | **SB** |
| 1. | Viešoji įstaiga LASS Šiaurės rytų centras | 13 300 | 12 000 | 13 500 | 11 683 | 2 000 |
| 2. | Plungės sutrikusios psichikos žmonių globos bendrija „Mūsų atžala“ | 9 800 | 9 400 | 9 241 | 7 269 | 2 000 |
| 3. | Plungės sutrikusio intelekto žmonių globos bendrija „Plungės viltis“ | 10 600 | 11 200 | 10 652 | 8 409 | 2 000 |
| 4. | Plungės rajono neįgaliųjų draugija | 11 700 | 11 600 | 12 250 | 8 035 | 2 000 |
| 5. | Cerebrinio paralyžiaus asociacijos Plungės skyrius | 9 600 | 9 200 | 12 500 | 10 957 | 2 000 |
| 6. | Telšių apskrities sergančiųjų nervų- raumenų ligomis asociacijos Plungės skyrius | 10 400 | 10 800 | 11 500 | 10 647 | 2 000 |
| 7. | Plungės sergančiųjų cukriniu diabetu klubas | - | - | - | - | - |
|  | **Iš viso:** | **65 400** | **64 200** | **69 643** | **57 000** | **12 000** |

Plungės rajono savivaldybėje veikia 24 kaimiškos bendruomenės, iš kurių dvi organizuoja vaikų dienos centrų veiklą: Asociacija Plungės rajono Stalgėnų seniūnijos šeimų bendruomenė ,,Gija“ ir Asociacija Varkalių bendruomenė. Plungės pagyvenusių žmonių klubas „Pilnatis“ vykdo įvairią socialinę kultūrinę veiklą bendruomenėje.

**6.3.6. Siekiama sutvarkyti Šv. Jono Krikštytojo parapijos patalpas**, esančias Vytauto g. 29, Plungėje, ir jas pritaikyti bendruomenės ir neįgaliųjų poreikiams bei veiklai. Šiai veiklai organizuoti Plungės rajono savivaldybė kartu su Šv. Jono Krikštytojo parapija įsteigė viešąją įstaigą Plungės bendruomenės centrą, kurio pagrindinė paskirtis - organizuoti ir teikti socialines paslaugas bendruomenės nariams, stiprinti nevyriausybinių organizacijų veiklą.

Įgyvendinant ,,Bendruomeninių apgyvendinimo bei užimtumo paslaugų asmenims su proto ir psichikos negalią plėtra Plungės rajone“ projektą, kurio vertė apie 2 000 000 eurų, planuojama:

* pastatyti 3 grupinio gyvenimo namus ( toliau - GGN) asmenims, turintiems proto ir psichinę negalią asmenims, kuriuose būtų apgyvendinti 23 Dūseikių socialinės globos namų gyventojai ir 7 Plungės rajono gyventojai;
* pritaikyti parapijos namų I–III aukštus neįgaliųjų ir bendruomenės poreikiams, kuriuose būtų teikiamos dienos užimtumo paslaugos GGN gyvenantiems asmenims bei bendruomeninės paslaugos įvairių socialinių grupių asmenims ir šeimoms.

2020 metų pabaigoje savivaldybė su CVPA pasirašė sutartį dėl trijų GGN statybos savivaldybėje ir socialinių dirbtuvių bei užimtumo centro Plungės bendruomenės centro pastate įkūrimo. Užsitęsus statybos darbų pasirengimui ir išaugus statybos medžiagų bei darbų kainoms, projektinių lėšų, patvirtintų finansavimo sutartimi, visiems statomiems ir rekonstruojamiems objektams nebepakanka. Reikalingas didelis savivaldybės prisidėjimas ir papildomas valstybės finansavimas. Įgyvendinti projektus ieškoma alternatyvų. Šiuo metu projekto įgyvendinimui visa apimtimi papildomai reikėtų 1 768 438 eurų.

Plungės bendruomenės centras, dalyvaudamas ,,Daugiafunkcių centrų stiprinimas paslaugų prieinamumui ir efektyvumui gerinti“ projekte, kuris finansuojamas Europos regioninės plėtros fondo, Interreg V-A Latvijos ir Lietuvos bendradarbiavimo per sieną programos lėšomis, įsigijo užimtumo veiklai, sporto, terapines, sveikatinimo ir kitas priemones reikalingas paslaugų teikimui. Šiais metais planuojama įrengti multisensorinį kambarį. Paslaugos bendruomenės nariams jau yra teikiamos. Bendra projekto vertė - apie 99 800 eurų. Taip pat šis centras rengiasi teikti grupinio gyvenimo namų apgyvendinimo paslaugą, vykdyti socialinių dirbtuvių ir dienos užimtumo veiklą Plungės rajono savivaldybėje.

**6.3.7. Kompleksinės paslaugos šeimoms ir jose augantiems vaikams  teikiamos**, įgyvendinant projektą „Kompleksinių paslaugų teikimas šeimoms bendruomeniniuose šeimos namuose“ (toliau - Projektas). Projekto veikla tęsiasi penktus metus. Šio projekto pagrindinis tikslas - padėti šeimoms spręsti krizines situacijas, susijusias su fizinių, emocinių, saugumo, socialinių, vaikų ugdymo, tarpusavio santykių, saviraiškos poreikių tenkinimu, taip pat sudaryti palankias sąlygas derinti šeimos nariams darbo įsipareigojimų, profesinės veiklos ir šeimos, vaikų priežiūros pareigas.

Projektą vieno langelio principu vykdo VšĮ „Edukacija kitaip“ ir koordinuoja paslaugų teikimą Plungės rajono savivaldybės gyventojams. 2022 metais ir toliau bus teikiamos šios paslaugos:

       psichosocialinė pagalba;

       šeimos įgūdžių ugdymas;

       pozityvios tėvystės mokymai.

Bendruomeniniuose šeimos namuose dirbantys specialistai iš viso per penkerius Projekto vykdymo metus nuo jo pradžios suteikė paslaugas 1 718 asmenų.

Psichosocialines paslaugas gavo 1 115 asmenų, šeimos įgūdžių ugdymo paslaugų suteikta 750 asmenims (grupinių užsiėmimų metu - 528), organizuojamuose pozityvios tėvystės mokymuose dalyvavo 286 asmenys (individualiuose užsiėmimuose 85, grupiniuose - 237).

Karantino, įvesto dėl Covid-19 viruso paplitimo grėsmės, laikotarpiu, organizuojant paslaugas nuotoliniu būdu, specialistai pastebėjo, kad labai reikalingos individualios psichologo konsultacijos, tėvystės įgūdžių ugdymas. Dėl didesnio pastarųjų paslaugų poreikio ir karantino suvaržymų atsisakyta sociokultūrinių paslaugų, išvykų šeimoms ir vaikų priežiūros paslaugų organizavimo ir teikimo.

Per 2021 metus į Projekto veiklas įsitraukė 175 nauji dalyviai, iš viso per metus paslaugas gavo 223 asmenys. Projekto veiklos organizuojamos gyventojams ir šeimoms patogiu laiku – po darbo valandų, savaitgaliais. Iš organizuojamų veiklų paslaugų gavėjai noriai renkasi į grupinius šeimos įgūdžių ugdymo užsiėmimus, savipagalbos grupes. Organizuojant paslaugas, bendradarbiaujama su seniūnijomis, bendruomenių pirmininkais, bibliotekos ir kaimų kultūros centrų darbuotojais.

Projekto įgyvendinimo laikotarpis pratęstas iki 2022 metų gruodžio 31 dienos, nes veiklos prasidėjus karantinui buvo sustabdytos arba vykdomos mažesniu intensyvumu. 2021 metais paslaugų teikimui panaudoti 24 699 eurai, o 2022 metais numatyta, kad bus panaudota 46 231 euras ES paramos lėšų.

Įstaigos vykdomas Projektas buvo papildytas priemone „Asmeninio asistento paslaugų organizavimas ir teikimas asmenims su negalia“. Asmeninio asistento paslauga teikiama visiems, negalią turintiems asmenims nuo 16 metų, kuriems nustatytas neįgalumo lygis arba darbingumo lygis, visiškai arba vidutiniškai apribojantis jų veiklą (orientuotis, judėti, dirbti, savarankiškai tvarkyti asmeninį ir socialinį gyvenimą) ir kuriems reikalinga kitų asmenų pagalba. Planuota, kad asmeninio asistento paslaugas gaus 10 rajono gyventojų, šis unikalių gavėjų rodiklis iki 2021 metų pabaigos pasiektas. Šiuo metu paslauga teikiama 7 asmenims. Projektinės asmeninio asistento paslaugos pabaiga numatoma 2022 metų gruodžio mėnesį. 2021 metais paslaugai teikti panauda 10 799 eurai ES paramos lėšų, 2022 metais numatoma panaudoti 18 269 eurus likusių projektui skirtų lėšų.

**6.3.8. Atviras darbas su jaunimu** vykdomas ir paslaugos mažiau galimybių turinčiam jaunimui teikiamos Plungės atviro jaunimo centre. Veiklas organizuoja 2 jaunimo darbuotojai. Paslaugos teikiamos siekiant ugdyti jaunų žmonių (14-29 metų) asmenines ir socialines kompetencijas, padėti jauniems žmonėms aktyviai įsitraukti į bendruomeninius ir visuomeninius procesus, jaunimas motyvuojamas dalyvauti jo interesus atitinkančioje veikloje. Per dieną vidutiniškai centre apsilanko nuo 15 iki 20 jaunuolių. Per mėnesi jaunimo centre vidutiniškai vyksta iki 10 planinių ir 5 neplanuotos veiklos. Kad atviro darbo su jaunimu paslaugos kokybė nenukentėtų ir būtų galima tenkinti esamus poreikius, centro direktorius taip pat vykdo darbuotojo su jaunimu darbą (nuo 14-19 val.), bet pagal esamą poreikį ir lankytojų srautus kokybiškai centro veiklai užtikrinti trūksta žmogiškųjų išteklių.

2021 metais šiai paslaugai teikti buvo skirtas 36 400 eurų finansavimas iš Savivaldybės biudžeto lėšų. Atviro jaunimo centro duomenimis, 2021 metais centrą lankė apie 800 jaunuolių, daugiau jaunuolių dalyvavo renginiuose. Paslauga gavėjams teikiama nemokamai. 2022 metais šiai paslaugai teikti iš Savivaldybės biudžeto lėšų skirta 49 000 eurų.

**6.3.9.** **Mobilusis darbas su jaunimu** 2022 metais planuojamas pradėti vykdyti taip pat Plungės atviro jaunimo centre. Šiai paslaugai teikti paskirtas 5 636 eurų finansavimas iš Savivaldybės biudžeto lėšų vienam darbuotojui (0,5 etato) išlaikyti. Teisės aktų numatyta, kad mobilųjį darbą su jaunimu vykdančiose organizacijose turi būti ne mažiau kaip 2 darbuotojai, dirbantys ne mažiau kaip po pusę etato, skirto mobiliajam darbui su jaunimu vykdyti. Bent vienas iš šių darbuotojų privalo turėti ne mažesnį nei 1 metų atvirojo darbo su jaunimu patirtį. Atsižvelgiant į tai, kokybiškam paslaugos teikimui reikalingas finansavimas antro darbuotojo išlaikymui.

**7. Socialinių darbuotojų ir socialinių darbuotojų padėjėjų skaičius savivaldybėje.**

Teikiamų socialinių paslaugų kokybė labai priklauso nuo darbuotojų kvalifikacijos, kompetencijos ir gebėjimų tinkamai atlikti pareigas. Socialinių paslaugų įstaigose ir seniūnijose dirbantys socialiniai darbuotojai kelia savo kvalifikaciją įvairiuose mokymuose bei seminaruose. Seniūnijose bei socialinių paslaugų įstaigoje dirbantiems socialiniams darbuotojams 2021 metais buvo organizuojami mokymai, už kuriuos buvo apmokėta iš valstybės biudžeto tikslinių dotacijų lėšų, iš viso 8 000 eurų. Mokymus organizavo Plungės SPC. Kiekvienas Atvejo vadybininkas ir socialinis darbuotojas išklausė 62 valandų mokymus. 2022 metais supervizijų organizavimui ir kvalifikacijos kėlimui numatyta skirti daugiu lėšų - 10 000 eurų.

**Socialinių darbuotojų ir socialinių darbuotojų padėjėjų skaičius savivaldybėje 2021 metais**

|  |  |  |  |  |
| --- | --- | --- | --- | --- |
| ***Eil. Nr.*** | ***Įstaigos*** | ***Socialinių darbuotojų skaičius*** | | ***Socialinių darbuotojų padėjėjų skaičius*** |
| **iš viso** | **iš jų - finansuojamų iš valstybės biudžeto** |
| 1. | Savivaldybės socialinių paslaugų įstaigose: | 32 | 14 | 37 |
| 1.1. | biudžetinėse | 32 | 14 | 37 |
| 2. | viešosiose (NVO) | 9 | ES | - |
| 3. | Savivaldybės administracijoje | 19 | 11 | 4 |
|  | **Iš viso:** | **60** | **25** | **41** |

**8. Ankstesnių metų socialinių paslaugų plano įgyvendinimo rezultatų trumpa apžvalga.**

Vadovaujantis Socialinių paslaugų planavimo metodika, Socialinių paslaugų planas sudaromas penkioliktą kartą. Savivaldybė yra pagrindinė institucija, planuojanti, organizuojanti ir garantuojanti socialines paslaugas savo rajono gyventojams. Įgyvendinant 2021 metų Socialinių paslaugų planą, didelę reikšmę turėjo padidėjęs rajono gyventojų poreikis socialinėms paslaugoms ir skiriamoms lėšoms gauti bei dėl Covid-19 viruso plitimo grėsmės įvestas karantinas.

**Įgyvendinant plano priemonę** ,,Teikti socialinės globos paslaugas tėvų globos netekusiems vaikams, organizuojant paslaugas vaikams bendruomenėje“ buvo numatyta, kad 2021 metų pradžioje bus pastatyti ir įkurti antri BVGN socialinės globos paslaugoms tėvų globos netekusiems ar laikinai paimtiems vaikams bendruomenėje teikti ir vaikai į juos iš Vaikų globos grupės bus perkelti. Tačiau BVGN pastatyti nespėta, o sustabdžius licencijos institucinei socialinei globai (ilgalaikei, trumpalaikei) vaikams socialinėje globos įstaigoje teikti galiojimą nuo 2021 metų rugsėjo 15 dienos iki 2022 metų kovo 15 dienos, pasiekta, kad Vaikų globos grupėje gyvenantys vaikai 2022 metų kovo mėnesį bus perkelti į pritaikytas BVGN veiklai patalpas - butą adresu Vėjo g. 12-26, Plungėje.

**Įgyvendinant plano priemonę ,,**Teikti kokybiškas ir akredituotas vaikų dienos socialinės priežiūros paslaugas iš socialinę riziką patiriančių bei skurdžiai gyvenančių šeimų vaikams vaikų dienos centruose“ nuo 2021 metų sausio 1 dienos iš valstybės biudžeto tikslinės dotacijos ir Savivaldybės biudžeto lėšų finansuota 8 vaikų dienos centrų veikla, kuri teikė akredituotas vaikų dienos socialinės priežiūros paslaugas vaikams. Vaikų dienos  centruose teikiama pagalba yra lengvai prieinama, atitinkanti vaiko poreikius, savalaikė ir ją teikia kvalifikuoti specialistai. Rajone šiai paslaugai teikti akredituotos 192 vietos, iš viso ši paslauga suteikta 219 vaikų.

**Įgyvendinant plano priemonę** ,,Stiprinti koordinuotą pagalbą šeimoms, patiriančioms socialinių problemų, telkiant ir jungiant įvairių sričių specialistus“, 2021 metais Plungės SPC dirbo 7 Atvejo vadybininkai, kurie vertina ir organizuoja kompleksinių paslaugų teikimą šeimoms: bendradarbiauja su šeima ir į procesą jungia bei įtraukia daugiau įvairių sričių specialistų problemoms spręsti, koordinuoja socialinių paslaugų teikimą šeimoms. Paslaugas šeimoms teikė 11 socialinių darbuotojų dirbantys seniūnijose ir 7 darbuotojai Plungės SPC. Socialinių paslaugų kokybei gerinti, visi socialiniai darbuotojai, dirbantys su šeimomis, nuo 2022 metų sausio 1 dienos pradėjo dirbti Plungės SPC ir teikti akredituotas socialinės priežiūros paslaugas.

**Įgyvendindami plano priemonę** „Motyvuoti Plungės rajono savivaldybės šeimas pradėti savo šeimose globoti tėvų globos netekusius vaikus“, Globas centro darbuotojai nuolatos ir įvairiomis priemonėmis viešino informaciją apie globėjų paiešką, dalyvavo susitikimuose su bendruomenėmis, su potencialiais globėjais kalbėjosi asmeniškai. 2021 metais už prižiūrimus tėvų globos netekusius vaikus pagalbos pinigai po 120 eurų išmoką už vaiką mokami visiems globėjams. Šią išmoką iš Savivaldybės biudžeto lėšų gavo 45 vaikus globojantys asmenys.

**Įgyvendinant plano priemonę** „Teikti socialinės globos paslaugas suaugusiems asmenims su negalia ir senyvo amžiaus asmenims socialinės globos namuose“, buvo siekiama tenkinti asmenų, pasirinkusių globos įstaigą poreikį ir sutrumpinti apgyvendinimo globos namuose laukimo laikotarpį, todėl paslaugos buvo pradėtos pirkti iš GGN ,,Vaikystės aitvarai“ Telšiuose, Šiaulių paliatyvios pagalbos ir slaugos centro ,,Prasmė“ ir Šv. Domininko namų Kaune. Metų pabaigoje iš viso globos namuose gyveno 136 asmenys, o per 2021 metus socialinės globos namuose iš viso apgyvendinti 36 asmenys. Iki laukiant eilėje apsigyventi globos namuose, 12 asmenų buvo suteiktos trumpalaikės socialinės globos paslaugos įstaigose.

**Įgyvendinant plano priemonę** „Teikti integralios pagalbos paslaugas sunkią negalią turintiems asmenims jų namuose“, 2021 metų spalio mėnesį baigtas įgyvendinti ES fondo lėšomis finansuojamas projektas, kurio metu, sunkią negalią turintiems asmenims ir jų artimiesiems, buvo teikiamos integralios (slaugos ir socialines globos) pagalbos paslaugos namuose. Paslaugas vienu metu 30 asmenų teikė 3 mobilios komandos, kurias sudaro slaugytojas, slaugytojo padėjėjai ir reabilitacijos specialistas. Per visą projekto įgyvendinimo laikotarpį integralios pagalbos paslaugos suteiktos 78 asmenims. Pasibaigus projektui, 30 sunkią negalią turinčių asmenų, poreikis šias paslaugas gauti toliau tenkintas, paslaugos teikimą iki metų pabaigos finansuojant Savivaldybės biudžeto lėšomis - paskyrus 15 000 eurų,. 2021 metais paslauga iš viso suteikta 43 sunkią negalią turintiems asmenims.

**Įgyvendinant plano priemonę ,,**Pradėti teikti apsaugoto būsto paslaugą proto ir (ar ) psichinę negalią turintiems asmenims bendruomenėje“ 2021 metais VšĮ ,,Sudoku“ pradėjo teikti projektinę apsaugoto būsto paslaugą asmenims, turintiems psichikos negalią. Išnuomotose dviejuose butuose ir paskyrus socialinį darbuotoją paslaugos suteiktos 3 rajono neįgaliesiems. Iš projekto lėšų apmokamos būsto nuomos išlaidos, komunaliniai mokesčiai, būsto draudimo išlaidos, darbuotojo išlaikymas. Asmenys gauna kokybiškas ir savalaikes paslaugas bendruomenėje, pagal poreikį tarpininkavimą įsidarbinant ir pagalbą darbinėje veikloje. Projekto trukmė – 36 mėnesiai. Savivaldybėje paslaugos teikiamos vieneri metai. Tikimasi, kad projektinę paslaugą neįgalieji gaus iki 2023 metų balandžio mėnesio.

**Įgyvendinant plano priemonę** ,,Pritaikyti gyvenamąjį būstą žmonėms su negalia ir šeimoms, auginančioms neįgalius vaikus“ Savivaldybėje kasmet daugėja judėjimo negalią turinčių asmenų būstų, kurie pritaikomi jų poreikiams. Per 2021 metus iš Savivaldybės ir valstybės biudžeto lėšų suaugusių asmenų su negalia poreikiams pritaikyti 8 būstai, įrengti 2 keltuvai, 3 pandusai išvažiavimui į lauką. Įgyvendinant Šeimų, auginančių vaikus su sunkia negalia, socialinio saugumo stiprinimo, pritaikant būstą ir gyvenamąją aplinką programą, finansuojamą valstybės biudžeto lėšomis, būstas pritaikytas ir 2 vaikų poreikiams. Pritaikyta aplinka sudaro palankias sąlygas negalią turintiems asmenims gyventi savo namuose.

**Įgyvendinant plano priemonę** ,,Tęsti Priklausomybių mažinimo programos priemonių įgyvendinimą“, Plungės visuomenės sveikatos biure dirbantis koordinatorius ir priklausomybių konsultantai finansuojami iš programai skirtų Savivaldybės biudžeto lėšų. Per 2021 metus specialistai suteikė 1 078 konsultacijas 241 asmeniui. Iš jų 163 asmenys nukreipti medicinos specialistų intervencijai, 31 asmeniui padėta vykdyti AV proceso metu iškeltus jiems įsipareigojimus, 12 asmenų išklausė paskaitas priklausomybių temomis. Priklausomybių turintys asmenys turi galimybę gauti kokybiškas paslaugas, reikalingas konsultacijas motyvuojančias pokyčiams.

**Įgyvendinama plano priemonė** ,,Dalyvauti Europos pagalbos labiausiai skurstantiems asmenims fondo projekto ,,Parama maisto produktais“ veikloje bei kitose ,,Maisto banko“ ir prekybos centrų ,,Iki“, ,,Lidl“ organizuojamose akcijose“. Per 2021 metus iš ,,Maisto banko“, ,,Iki“, ,,Lidl“ surinkti maisto produktai Plungės SPC suformuoti į 1 316 maisto produktų paketų, kurie išdalyti prašymus pateikusiems mažas pajams gaunantiems asmenims, neįgaliesiems, vienišiems senyvo amžiaus asmenims ir kitiems asmenims, atsidūrusiems krizinėse situacijose. Dalis surenkamų maisto produktų paskirstyti BVGN gyvenantiems vaikams ir Plungės SPC Šeimos paramos tarnybos Krizių centro intensyvios krizių įveikimo pagalbos paslaugą gaunantiems suaugusiems asmenims su vaikais jų kasdienių gyvenimo įgūdžių ugdymui namų ruošoje.

Įgyvendinant ES fondo „Parama maisto produktais ir higienos prekėmis II“ projektą, praėjusiais metais per 6 kartus tiekta parama maisto produktais ir 2 kartus - higienos prekės. Paramą gavo 2 428 mažas pajamas gaunantys savivaldybės gyventojai. Išdalytos paramos vertė – 98 601 euras.

Dauguma numatytų priemonių buvo įgyvendintos, tačiau socialinei paslaugų plėtrai, ypač įsitraukiant į projektines veiklas, kai reikalingas savivaldybės prisidėjimas, Savivaldybės biudžeto lėšų reikėtų skirti daugiau. Didėjant socialinių paslaugų poreikiui bei siekiant geresnės teikiamų paslaugų kokybės, turi būti plečiamas ne tik socialinių paslaugų įstaigų tinklas, bet ir užtikrinama bendruomenės, organizacijų, ginančių žmonių socialinių grupių interesus ir teises, pagalba.

**III SKYRIUS**

**UŽDAVINIAI IR PRIEMONIŲ PLANAS**

**9. Plungės rajono savivaldybės 2022 metų socialinių paslaugų plėtros kryptys.**

**9.1. 2022 metų prioritetinės socialinių paslaugų rūšys**:

* Išlieka prioritetu stiprinti socialinių paslaugų - globos - teikimo formas tėvų globos netekusiems vaikams - vaikus apgyvendinti šeimose, pas budinčius globotojus (rūpintojus) ir (ar) BVGN.
* Organizuoti sunkią negalią turinčių asmenų priežiūrą (dienos globą) jų namuose; laikino atokvėpio paslaugas šeimos narius prižiūrintiems artimiesiems.
* Teikti akredituotas vaikų dienos socialinės priežiūros paslaugas vaikų dienos centruose, akredituoti kitas socialinės priežiūros paslaugas teisės aktais nustatyta tvarka.
* Plėtoti teikiamas bendrąsias, socialinių įgūdžių ugdymo, palaikymo ir (ar) atkūrimo paslaugas socialinę riziką patiriančioms šeimoms ir jose augantiems nepilnamečiams vaikams jų namuose, bendruomenėje, gerinti jų prieinamumą, vaikams ir jų įstatyminiams atstovams teikti intensyvios krizių įveikimo pagalbos paslaugas.
* Plėsti socialinių paslaugų tinklą psichinę negalią turintiems asmenims, įgyvendinant Dūseikių socialinės globos namų pertvarką: pastatyti GGN, organizuoti neįgaliųjų dienos užimtumo paslaugas bendruomenėje, teikti Apsaugoto būsto paslaugą neįgaliesiems.
* Skatinti Plungės bendruomenės centro veiklas, siekiant pritaikytose Plungės parapijos patalpose organizuoti dienos užimtumo paslaugas nevyriausybinių neįgaliųjų organizacijų bendruomenėms, rengiant projektus ir ieškant finansavimo Plungės parapijos namuose esančių patalpų pritaikymui neįgalių žmonių ir bendruomenės poreikiams.

**9.2. Prioritetinės žmonių socialinės grupės:**

* našlaičiai ir be tėvų globos likę vaikai;
* socialinę riziką patiriantys vaikai ir jų šeimos;
* psichinę negalią turintys asmenys ir priklausomybės ligomis sergantys asmenys;
* sunkią negalią turintys ir senyvo amžiaus asmenys.

Socialinė parama bei paslaugos asmeniui (šeimai) ir toliau bus teikiamos atsižvelgiant į Plungės rajono savivaldybės gyventojų individualius poreikius ir interesus bei vadovaujantis Lietuvos Respublikos socialinių paslaugų įstatymo nuostatomis.

**10. Priemonių planas.**

*Lentelėje naudojami sutrumpinimai:* ***SB***– *Savivaldybės biudžetas,* ***VB***– *valstybės biudžeto tikslinė dotacija,* ***V*** – *valstybės biudžetas,* ***PL****- projekto lėšos,* ***PF*** *– papildomas finansavimas,* ***AM*** –  *asmens mokėjimas,* ***K*** *–kitos lėšos.*

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | | **Lėšos**  **(eurais),**  **finansavimo šaltiniai** | **Atsakingi vykdytojai** | **Laukiamas rezultatas** |
| **1** | **2** | | **3** | **4** | **5** |
|  | | | | | |
| 1. Organizuoti socialinės priežiūros, dienos, trumpalaikės ir ilgalaikės socialinės globos paslaugų teikimą tėvų globos netekusiemsvaikams, neįgaliems vaikams bei socialinę riziką patiriantiems vaikams ir jų šeimoms | | 1. Teikti socialinės globos paslaugas tėvų globos netekusiems vaikams, organizuojant paslaugas vaikams bendruomenėje. | SB-243 300  ES-120 000  SB-102 000 | Plungės SPC | Socialinės globos paslaugos tėvų globos netekusiems ar laikinai paimtiems vaikams teikiamos bendruomenėje, šeimose ar pas budinčius globotojus. Iš ES projekto lėšų įkurti antrus BVGN naujai pastatytame name. Iki bus pastatytas namas paslaugas vaikams teikti pritaikytose BVGN veiklai patalpose (butuose). |
| 2. Pradėti teikti palydėjimo paslaugą jaunuoliams. | SB -13 200 | Plungės SPC | Vaikų globos grupės patalpose nuo 2022 kovo mėnesio teikti akredituotas socialinės priežiūros paslaugas sulaukusiems pilnametystės asmenims iki 24 m., kuriems buvo teikiama socialinė globa/rūpyba socialinės globos įstaigoje ar kurie gyveno socialinę riziką patiriančiose šeimose. Paslaugai teikti įstaigoje numatytos 5 vietos. |
| 3. Įgyvendinti „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros“ projektą ir aktyvinti Globos centro veiklą. | SB-60 000  PL-25 000 | Plungės SPC | GIMK darbuotojai rengia ir konsultuoja asmenis, pageidaujančius globoti vaikus savo šeimoje, nuo 2022 metų sausio 1 dienos teikia akredituotą pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti bei jų šeimose augantiems vaikams. |
| 4. Teikti kokybiškas ir akredituotas vaikų dienos socialinės priežiūros paslaugas vaikams vaikų dienos centruose. | VB-149 500  SB -83 000 | Socialinės paramos skyrius,  NVO | Iš valstybės biudžeto tikslinės dotacijos ir Savivaldybės biudžeto lėšų finansuoti veiklą vaikų dienos centrų, teikiančių akredituotas vaikų dienos socialinės priežiūros paslaugas vaikams. Iš Savivaldybės biudžeto lėšų vieno vaiko išlaikymui per mėnesį skirti po 30 Eur. |
| 5. Stiprinti koordinuotą pagalbą šeimoms, patiriančioms socialinių problemų, telkiant ir jungiant įvairių sričių specialistus. | VB-582 200 | Plungės SPC | AV specialistai koordinuoja kompleksinės pagalbos teikimo šeimai procesą, jungia ir įtraukia daugiau įvairių sričių specialistų problemoms spręsti. Nuo 2022 metų sausio 1 dienos visi socialiniai darbuotojai dirba Plungės SPC ir teikia akredituotas socialinės priežiūros paslaugas šeimoms. |
| 6. Įgyvendinti „Paslaugų centro vaikams įkūrimas Plungės mieste“ projektą išplėtojant individualizuotai teikiamų paslaugų vaikams su negalia infrastruktūrą. | ES-1700000  SB-80 000 | Plungės specialiojo ugdymo centras, Savivaldybės taryba | Pritaikyti specialiojo ugdymo centro patalpas socialinių paslaugų ir kitų reikalingų paslaugų vaikams su negalia ir raidos sutrikimais teikimui bendruomenėje.  Socialinės globos paslaugų teikimui numatyta 24 vietos. |
| 7. Skatinti Plungės rajono savivaldybės šeimas savo šeimose globoti tėvų globos netekusius vaikus. | SB-70 000 | Socialinės paramos skyrius | Mokėti pagalbos pinigus budintiems globotojams ir globėjams, globojantiems vaikus šeimoje. |
| 2. Organizuoti dienos, trumpalaikės ir ilgalaikės socialinės globos paslaugų teikimą neįgaliems ir senyvo amžiaus asmenims | | 1. Teikti socialinės globos paslaugas suaugusiems asmenims su negalia ir senyvo amžiaus asmenims socialinės globos namuose. | VB-719 800  SB-260 000 | Socialinės paramos skyrius | Organizuojant socialinės globos paslaugų teikimą asmenis, parinkti labiausiai jų poreikius ir negalią atitinkančius socialinės globos namus. |
| 2. Teikti dienos socialinės globos paslaugas negalią turintiems asmenims. | VB- 45 700  SB-105 000  AM - 7 400 | Plungės SPC | Teikti dienos globos paslaugas institucijoje 13-15 suaugusių asmenų su sunkia negalia. |
| 3. Teikti integralios pagalbos paslaugas sunkią negalią turintiems asmenims jų namuose. | SB-115 000  VB-8 000  AM-2 400 | Plungės SPC | Siekti teikti kompleksines (slaugos ir socialinės globos) paslaugas daugiau nei 30 asmenų. Pasibaigus projektiniam finansavimui, kurio metu teikiamos slaugos paslaugos buvo finansuojamos ES lėšomis, paslaugos teikimą finansuoti iš Savivaldybės biudžeto lėšų. Teikiant integralią pagalbą slaugos paslaugų patirtas išlaidas bus galima kompensuoti ES struktūrinių fondų lėšomis, kurios numatytos 2021–2027 metų laikotarpiu. |
| 4. Plėsti socialinių paslaugų teikimą psichinę negalią turintiems asmenims. Įgyvendinant Dūseikių socialinės globos namų pertvarką, pastatyti grupinio gyvenimo namus. | PL-1101523  PF-450 000  SB-338 789 | Savivaldybės  taryba | ES projekto lėšomis ir paskyrus papildomą finansavimą pastatyti 3 grupinio gyvenimo namus, juos įrengti ir pritaikyti neįgaliųjų apgyvendinimui. |
| 5. Pritaikyti parapijos namų patalpas neįgaliųjų dienos užimtumo paslaugų bendruomenėje organizavimui. | PL-417 243  SB-979 648 | Plungės bendruomenės centras, Savivaldybės  taryba | Pritaikyti Plungės parapijos namus neįgaliųjų dienos užimtumo paslaugų teikimui ir NVO veiklos organizavimui. |
| 3. Plėtoti socialinės priežiūros paslaugas Plungės rajono savivaldybės gyventojams | | 1. Organizuoti pagalbos namuose paslaugas, gerinti jų kokybę ir prieinamumą. | SB-291 400  AM-4 000 | Plungės SPC | Pagal įvertintą socialinių paslaugų poreikį teikti akredituotas pagalbos namuose paslaugas senyvo amžiaus ir vienišiems asmenims. |
| 2. Teikti apsaugoto būsto paslaugą proto ir (ar ) psichinę negalią turintiems asmenims bendruomenėje. | PL- 20 500 | VšĮ  ,,Sudoku“ | Teikti akredituotas apsaugoto būsto paslaugas asmenims turintiems psichikos negalią. Išnuomoti būstai ir skiriamas socialinis darbuotojas 3-4 rajono neįgaliesiems. |
| 3. Teikti dienos užimtumo paslaugas proto negalią turintiems asmenims. | SB-114 200  AM-1 000 | Plungės SPC | Dienos centre teikti akredituotas socialinių įgūdžių ugdymo palaikymo ir (ar) atkūrimo paslaugas asmenims su proto negalia virš 18 metų amžiaus. Paslaugai teikti akredituota 16 vietų. |
| 4. Teikti laikino apnakvindinimo ir apgyvendinimo nakvynės namuose paslaugas Plungės KC suaugusiems socialinę riziką patiriantiems asmenims. | SB-213 200  AM- 13 000 | Plungės KC | Paslaugos teikiamos suaugusiems asmenims, patiriantiems socialinę riziką.  Laikino apnakvindininimo paslaugai teikti akredituotos 4 vietos, apgyvendinimo nakvynės namuose -38 vietos. |
| 5. Teikti intensyvią krizių įveikimo pagalbą krizinėje situacijoje atsidūrusiems asmenims su vaikais, tenkinti vaiko apsaugos poreikį teikiant laikinąją priežiūrą. | SB - 95 300  AM- 1 200 | Plungės SPC | Pagalbos šeimai tarnybos Krizių centre teikiamos paslaugos krizinėje situacijoje atsidūrusiems suaugusiems asmenims ir jų vaikams bei užtikrinama laikinoji vaiko priežiūros paslauga. Šiai paslaugai teikti akredituota 15 vietų. |
| 6. Organizuoti asmeninės pagalbos teikimą negalią turintiems asmenims. | V-87 467 | Plungės SPC | Asmeninis asistentas individualiai teikia pagalba neįgaliajam, kuriam yra nustatytas neįgalumo lygis arba 55 proc. ir mažesnis darbingumo lygis, arba specialiųjų poreikių lygis. Kartu atlieka darbus ir vykdo veiklas, kurių dėl negalios asmuo negali atlikti savarankiškai. |
| 4. Plėtoti bendrąsias socialines paslaugas Plungės rajono savivaldybėje | | 1. Teikti nemokamo maitinimo paslaugas labdaros valgykloje, ieškoti kitų maitinimo organizavimo būdų. | SB-30 000 | Plungės SPC | Teikti maitinimą Dienos centro lankytojams ir kitiems asmenims, neturintiems sąlygų pasigaminti karšto maisto savo namuose. Negalintiems dėl sveikatos lankytis labdaros valgykloje 1-2 kartus per mėnesį suformuoti sauso maisto davinius iš akcijose surinktų maisto produktų. |
| 2. Dalyvauti Europos pagalbos labiausiai skurstantiems asmenims fondo projekto „Parama maisto produktais ir higienos prekėmis II“ veikloje bei kitose prekybos centrų organizuojamose akcijose. | SB-8 330  ES-99 600  VB-20 000 | Socialinės paramos skyrius, Plungės SPC, seniūnijos | Sudaryti mažas pajamas gaunančių asmenų sąrašus, organizuoti produktų sandėliavimo ir transportavimo paslaugas, taip pat išdalyti produktus gyventojams pagal sudarytus sąrašus, organizuoti papildančių priemonių įgyvendinimą. |
| 3. Teikti specialaus transporto paslaugas neįgaliems asmenims. | SB-25 000  AM - 9 00 | Plungės SPC,  Cukrinio diabeto klubas,  NVO | Teikti kokybiškas specialaus transporto paslaugas dializuojamiems asmenims ir kitiems savivaldybės gyventojams. Specialaus transporto paslaugas teikti didesniam neįgaliųjų skaičiui. |
| 4. Organizuoti paslaugų teikimą mažiau galimybių turinčiam jaunimui. | SB-54 636 | Plungės atviro jaunimo centras | Teikti atviro darbo ir mobilaus darbo su jaunimu paslaugas  14-29 metų jaunuoliams ugdant asmenines ir socialines kompetencijas, motyvuoti dalyvauti jų interesus atitinkančioje veikloje. |
| 5. Organizuoti aprūpinimą būtiniausiais daiktais ir avalyne. | - | Plungės KC, Plungės SPC, NVO | Esant poreikiui, aprūpinti asmenis ir šeimas būtiniausiais daiktais iš labdarai gaunamos paramos. |
| 5. Sukurti saugią aplinką visiems bendruomenės nariams | | 1. Organizuoti neblaivių asmenų saugios nakvynės paslaugas. | SB-15 500 | Plungės rajono savivaldybės ligoninė | Teikti neblaivių asmenų saugios nakvynės paslaugas. |
| 2. Tęsti Priklausomybių mažinimo programos priemonių įgyvendinimą. | SB-49 900 | Visuomenės sveikatos biuras | Teikiant  paslaugas padėti asmenims įveikti priklausomybes, atstatant jų savarankiškumą rūpintis savo asmeniniu gyvenimu. |
| 3. Gerinti organizuojamą pagalbą krizių įveikimui. | SB- 2 000 | Plungės vyrų krizių centras | Teikti pagalbą savitarpio pagalbos grupėse ar individualaus konsultavimo metu paslaugas asmenims, turintiems priklausomybių, grįžusiems iš įkalinimo įstaigų ar kitiems krizinėje situacijoje atsidūrusiems asmenims. |
| 4. Teikti paslaugas asmenims grįžusiems iš įkalinimo įstaigų siekiant jų integracijos į bendruomenę. | SB-1 500 | Socialinės paramos skyrius,  Plungės KC | Koordinuoti pagalbos paslaugas grįžusiems iš laisvės atėmimo vietų, teikti apgyvendinimo paslaugas nakvynės namuose, mokėti vienkartinę išmoką grįžus iš įkalinimo įstaigos. |
| 5. Organizuoti asmeninės higienos paslaugas (pirties ir dušo) asmenims gyvenantiems be patogumų ar kitoms socialiai jautrioms asmenų grupėms. | SB-5 000 | Plungės būstas | Teikti nemokamas (kompensuojamas iš Savivaldybė biudžeto) bendrosios pirties ir dušo paslaugas senatvės pensininkams, socialiai remtiniems bei asmenims su negalia ir vaikams iki 16 metų . |
| 6. Aprūpinti neįgalius žmones techninės pagalbos priemonėmis. | VB-15 000 | Plungės SPC | Organizuoti techninių pagalbos priemonių parvežimą ir išdalijimą pagal poreikius negalią turintiems asmenims. |
| 7. Pritaikyti gyvenamąjį būstą žmonėms su negalia ir šeimoms, auginančioms neįgalius vaikus. | VB- 37 157  SB-23 818 | Socialinės paramos ir Vietos ūkio skyriai | Pagal neįgalių žmonių specialiuosius poreikius pritaikyti gyvenamuosius būstus neįgaliesiems ir šeimoms, auginančioms sunkią negalią turinčius vaikus. |
| 8. Organizuoti Socialinės reabilitacijos paslaugų neįgaliesiems bendruomenėje programos įgyvendinimą. | VB-57 000  SB -12 000 | Socialinės paramos skyrius, NVO | Neįgaliųjų NVO programų vykdymas ir paslaugų teikimas dalyvaujantiems programose neįgaliesiems. |
| 9. Organizuoti Plungės bendruomenės centro veiklą . | SB- 45 000  PL- 30 000 | Plungės bendruomenės centras | Įrengus multisensorinį kambarį, įsigijus sporto, sveikatinimo ir kitas priemones organizuoti bendruomenės nariams paslaugas jų poreikiams pritaikytose patalpose. |
| 10**.** Teikti kompleksines paslaugas šeimoms Bendruomeniniuose šeimos namuose. | PL-64 500 | VšĮ ,,Edukacija kitaip“ | Įgyvendinant ES finansuojamą projektą organizuoti pozityvios tėvystės mokymus, teikti šeimos įgūdžių ugdymo ir akredituotas psichosocialines paslaugas bei asmeninio asistento paslaugas. |
| 11. Užtikrinti socialines paslaugas teikiančių darbuotojų kvalifikacijos kėlimą. | SB - 2 000  VB - 10 000 | Savivaldybės administracija,  Plungės SPC | Socialiniai darbuotojai per metus išklauso 16 valandų kvalifikacijos kėlimo kursus, dalyvauja supervizijose. |
| 12. Per įvairias sklaidos priemones teikti informaciją gyventojams apie savivaldybės teikiamas socialines paslaugas, organizuoti renginius, seminarus. | SB -300 | Socialinės paramos skyrius,  Plungės SPC | Skelbti informaciją savivaldybės tinklalapyje, rajoniniuose laikraščiuose. |

* 2021 metais sėkmingai įgyvendintas iš ES lėšų finansuotas „Integralios pagalbos (socialinės globos ir slaugos) į namus teikimas Plungės rajone“ projektas.

2021-2027 metų ES fondų Investicijų programos projekte yra numatyta lėšų toliau finansuoti Integralios pagalbos paslaugų teikimą ir plėtrą, todėl artimiausiu metu planuojama šią paslaugą finansuoti naujojo laikotarpio ES struktūrinių fondų lėšomis. Šiuo metu paslaugos ir toliau teikiamos jas finansuojant Savivaldybės biudžeto lėšomis.

* 2022 metais toliau įgyvendinami ,,Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ ir „Kompleksinių paslaugų šeimai teikimo Bendruomeniniuose šeimos namuose“ projektai.
* 2022 metais įgyvendinamas daug investicijų reikalaujantis projektas ,,Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ ir ,,Daugiafunkcių centrų stiprinimas paslaugų prieinamumui ir efektyvumui gerinti“ projektas, kai neįgaliųjų poreikiams statomi GGN ir pritaikomos Plungės parapijos namų patalpos vykdyti Plungės bendruomenės centro (socialinių dirbtuvių ir dienos užimtumo) veiklą savivaldybėje.
* 2021 metų balandžio mėnesį Plungės specialiojo ugdymo centras su CPVA pasirašė sutartį ir pradėjo įgyvendinti iš ES struktūrinių fondų lėšų finansuojamą projektą „Paslaugų centro vaikams įkūrimas Plungės mieste“, kurio tikslas - gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje. Projekto įgyvendinimo laikotarpis - 2023 metų balandžio mėnuo. Įstaiga šiuo metu ruošia dokumentus licencijai gauti, nes nuo šių metų liepos mėnesio planuoja pradėti teikti dienos socialinės globos ir laikino atokvėpio paslaugas vaikams su negalia.
* Plungės rajono savivaldybei pasirašius susitarimą su VŠĮ Šeimos santykių institutu, dalyvaujama „Pagalbos mechanizmas vaikams ir jaunuoliams iš pažeidžiamų grupių bei jų šeimos nariams“ projekte, kuris finansuojamas pagal 2014-2021 m. Europos ekonominės erdvės finansinio mechanizmo programą (toliau - Projektas). Šis Projektas įgyvendinamas 9 savivaldybėse - Jurbarko, Klaipėdos, Klaipėdos r., Mažeikių, Palangos, Plungės r., Skuodo, Šilalės, Tauragės. Šio Projekto tikslas - adaptuotas ir įdiegtas veiksmingas pagalbos mechanizmas vaikams/jaunuoliams, turintiems elgesio ir emocijų sutrikimų.

Plungės rajono savivaldybėje suburta 10 asmenų komanda iš įvairių sričių specialistų, dirbančių su vaikais ir tėvais, kurie Projekto metu dalyvaus mokymuose ir įgis kompetencijų, jas tobulins ir taikys praktikoje. Numatyta, kad Projekte dalyvaus 16 vaikų ir jų šeimų, kurie gaus įvairias paslaugas: individualias konsultacijas vaikui ir šeimai, mediacijos pagalbą, tarpinstitucinio palydėjimo per paslaugas kiekvienai šeimai pagalbą, bus organizuojamos pagalbos grupės vaikams ir tėvams. Šio Projekto metu bus stiprinamos bendruomenėje teikiamos psichinės sveikatos paslaugos vaikams ir jaunuoliams, turintiems įvairių sunkumų bendraujant su suaugusiais, bendraamžiais ar išgyvenantiems krizę. Projekto pabaiga numatyta 2023 metų liepos mėnesį.

**11. Regioninių socialinių paslaugų poreikis 2022 m. Ilgalaikės ir trumpalaikės socialinės globos paslaugos yra perkamos iš valstybės ir kitų savivaldybių pavaldumo įstaigų:**

| ***Eil. Nr.*** | ***Socialinių paslaugų rūšys pagal žmonių socialines grupes*** | ***Socialinės globos įstaiga*** | ***Mastas***  ***(vietų sk.)*** |
| --- | --- | --- | --- |
| 1. | Ilgalaikė socialinė globa | Dūseikių socialinės globos namai | 14 |
| Stonaičių socialinės globos namai | 28 |
| Padvarių socialinės globos namai | 5 |
| Antavilių pensionatas | 2 |
| Ventos socialinės globos namai (vaikams) | 1 |
| Viliaus Gaigalaičio socialinės globos namai | 3 |
| Rietavo parapijos senelių globos namai | 28 |
| Kvėdarnos parapijos senelių globos namai | 3 |
| Pajūrio senelių namai | 1 |
| Šv. Domininko namai | 1 |
| GGN ,,Vaikystės aitvarai“ | 1 |
| Šiaulių paliatyvios pagalbos ir slaugos centras ,,Prasmė“ | 1 |
| 2. | Trumpalaikė socialinė globa psichinėmis ligomis sergantiems asmenims | Kretingos rajono savivaldybės Dienos veiklos centro Salantų padalinys | 2 |
| Dūseikių socialinės globos namai | 5 |
| Klaipėdos sutrikusio vystymosi kūdikių namai (vaikams) | 1 |

**IV SKYRIUS**

**FINANSAVIMO PLANAS**

**12. Socialinių paslaugų finansavimas.**

Socialinių paslaugų teikimo Plungės rajono savivaldybėje finansavimo šaltiniai yra Savivaldybės biudžeto, tikslinės valstybės biudžeto lėšos, skirtos darbuotojų, teikiančių paslaugas socialinės rizikos šeimoms, darbo užmokesčiui apmokėti, ir asmenims su sunkia negalia socialinei globai teikti, taip pat ES finansuojamų projektų lėšos. Savivaldybės biudžeto lėšų poreikis socialinėms paslaugoms teikti nuolat auga, nes didėja paslaugų gavėjų skaičius, siekiama teikti kokybiškas paslaugas.

**12.1. Socialinių paslaugų finansavimo šaltiniai:**

|  |  |  |  |  |
| --- | --- | --- | --- | --- |
| **Eil. Nr.** |  | **Faktinės** | **Planinės išlaidos**  **2022 m.**  **(eurais)** | **Palyginti 2022 m. su 2021 m., proc.** |
| **išlaidos**  **2021 m.**  **(eurais)** |
| **1** | **2** | **3** | **4** | **5** |
| **1.** | **Savivaldybės biudžeto išlaidos socialinėms paslaugoms** | **1 736 990** | **3 644 220** | **209,8** |
|  | **Savivaldybės biudžetas** | **60 412 500** | **52 499 600** | **90,0** |
| 1.1. | palyginti su bendru Savivaldybės biudžetu, proc. | 2,9 | 6,9 |  |
| **2.** | **LR valstybės biudžeto specialiosios tikslinės dotacijos lėšos** | **1 506 873** | **1 840 117** | **122,1** |
|  | iš jų: |  |  |  |
| 2.1. | socialinės rizikos šeimų socialinei priežiūrai organizuoti | 436 200 | 582 200 | 113,1 |
| 2.2. | asmenų su sunkia negalia socialinei globai organizuoti | 655 363 | 772 800 | 117,9 |
| 2.3. | vaikų globos (rūpybos) išmokos globojamiems vaikams | 189 810 | 191 150 | 100,7 |
| 2.4. | Plungės socialinių paslaugų centro (vaikų globos namų) išlaikymo išlaidos | 26 300 | x | x |
| 2.5. | socialinės reabilitacijos paslaugos neįgaliesiems bendruomenėje | 57 643 | 57 000 | 98,9 |
| 2.6. | akredituotoms vaikų dienos socialinės priežiūros paslaugoms vaikų dienos centruose organizuoti | 139 800 | 149 500 | 106,9 |
| 2.7. | asmeninei pagalbai organizuoti | 1 757 | 87 467 | 5,0 |
| **3.** | **ES struktūrinių fondų lėšos** | **216 127** | **3 455 706** |  |
| 3.1. | Integralios pagalbos paslaugų programai | 84 655 | x | x |
| 3.2. | Kompleksinių paslaugų šeimai programai (VšĮ „Edukacija kitaip“) | 35 498 | 64 500 | 181,7 |
| 3.3. | ,,Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projektas | x | ***1 518 766*** | X |
| 3.3.1 | Grupinio gyvenimo namų statyba (3 namų) | x | 1 101 523\* | x |
| 3.3.2 | Bendruomenės centro pastato, esančio Vytauto g. 29, Plungėje, rekonstravimas | x | 417 243\* | **x** |
| 3.4. | ,,Daugiafunkcių centrų stiprinimas paslaugų prieinamumui ir efektyvumui gerinti“ projektas  (Bendruomenės centras – bendras Latvijos ir Lietuvos projektas) | 1 164 | 27 440 | 2,4 |
| 3.5. | Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros programai | 23 800 | 25 000 | x |
| 3.6. | ,,Bendruomeninių vaikų globos namų tinklo plėtra Plungės rajono savivaldybėje“ projektas | 59 875 | 120 000 | 20,0 |
| 3.7. | „Paslaugų centro vaikams įkūrimas Plungės mieste“ projektas | x | 1 700 000 | x |
| 3.8. | Vaikų dienos centrų tinklo plėtra Plungės rajono savivaldybėje | 11 135 | x | x |
| **4.** | **Asmenų mokėjimas už socialines paslaugas** | **40 081** | **41 000** | **102,3** |
| **5.** | **Kitos lėšos (ES maisto produktai, būsto pritaikymas, kompensacinė technika)** | **152 623** | **151 757** | **99,4** |
|  | **Iš viso,** Eur  (Savivaldybės ir valstybės biudžetų lėšos) | **3 652 694** | **9 132 800** | **250,0** |

*\*lėšos pagal pasirašytą pirminę finansavimo sutartį*

*Šaltinis: Plungės rajono savivaldybės administracijos Strateginio planavimo ir investicijų skyriaus informacija 2022 metų kovo mėnesio Savivaldybės tarybos Ūkio, ekologijos ir kaimo reikalų ir Ekonomikos, finansų ir biudžeto komitetams*

**12.2. Socialinių paslaugų finansavimo šaltinių įvertinimas.**

Plungės rajono savivaldybėje socialinėms paslaugoms organizuoti ir teikti 2022 metais iš Savivaldybės biudžeto numatyta apie 17,4 proc. lėšų nuo visų lėšų, suplanuotų savarankiškosioms savivaldybės funkcijoms vykdyti.Socialinių paslaugų teikimas finansuojamas iš įvairių šaltinių: didžiausia dalis – 40,0 proc. yra iš Savivaldybės biudžeto lėšų, 20,1 proc. - iš valstybės biudžeto tikslinės dotacijos lėšų ir 37,8 proc. sudaro vykdomų projektų ES struktūrinių fondų lėšos. Palyginti su 2021 metais labai keičiasi ES struktūrinių fondų lėšomis finansuojami projektai, kurių įgyvendinimui reikalingas papildomas finansavimas ir didelis savivaldybės prisidėjimas.

**13. Socialinių paslaugų finansavimo iš Savivaldybės biudžeto lėšų būdai:**

|  |  |  |  |  |
| --- | --- | --- | --- | --- |
| **Eil. Nr.** | **Finansavimo būdai** | **Faktinės lėšos** | **Planinės lėšos**  **2022 m. (eurai)** | **2022 m., palyginti su 2021 m., proc.** |
| **2021 m.**  **(eurai)** |
| **1.** | Tiesioginis socialinių paslaugų įstaigų finansavimas (savivaldybės įstaigos) | **1 434 901** | **1 871 600** | **130,4** |
|  | Iš jų: |  |  |  |
| Plungės socialinių paslaugų centras | 964 500 | 1 333 000 | 138,2 |
| Plungės krizių centras | 181 200 | 213 200 | 117,6 |
| Plungės visuomenės sveikatos centro Priklausomybių mažinimo programa | 45 500 | 49 900 | 109,7 |
| Plungės savivaldybės ligoninės saugios nakvynės programa | 18 100 | 15 500 | 85,6 |
| Ilgalaikės ir trumpalaikės socialinės globos paslaugos seniems ir neįgaliems asmenims | 225 601 | 260 000 | 115,2 |
| **2.** | Savivaldybės biudžeto lėšos, skirtos nevyriausybinėms organizacijoms | **142 400** | **160 000** | **112,4** |
| 2.1. | Neįgaliųjų organizacijų teikiamos paslaugos ir kultūrinė veikla | 30 000 | 32 000 | 106,6 |
| 2.2. | VšĮ Plungės bendruomenės centro programa | 40 000 | 45 000 | 112,5 |
| 2.3. | Vaikų dienos užimtumo centrų (vaikų globos agentūra „Cyrulis“, Žemaičių Kalvarijos „Vilties vėrinėliai“, Šateikių vaikų dienos centras, Alsėdžių vaikų dienos centras, Stalgėnų bendruomenės ,,Gija“ vaikų dienos centras, Varkalių bendruomenės vaikų dienos centras, Vaikų ugdymas ,,DraugAUK“ ir ,,Mes“) veiklai | 72 400 | 83 000 | 114,6 |
| **3.** | „Bendruomeninių vaikų globos namų tinklo plėtra Plungės rajono savivaldybėje“ projektui | **20 442** | **102 000** | **498,9** |
| **4.** | „Paslaugų centro vaikams įkūrimas Plungės mieste“ projektui | x | **80 000** | x |
| **5.** | „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projektui | **11 253** | **1 318 467** | **x** |
| 5.1. | Grupinio gyvenimo namų statybai (3 namų) | x | 338 789\* | x |
| 5.2. | Bendruomenės centro pastato, esančio Vytauto g. 29, Plungėje, rekonstravimui | 11 253 | 979 648\* | x |
| **6.** | „Daugiafunkcių centrų stiprinimo paslaugų prieinamumui ir efektyvumui gerinti“ projektui | **27 440** | **10 005** | **36,5** |
| **7.** | Kitos socialinės paslaugos (ES maisto produktai, būsto pritaikymas, pagalbos pinigai ir kt.) | **100 554** | **102 148** | **101,6** |
|  | **IŠ VISO** | **1 736 990** | **3 644 220** | **209,8** |

*\*Šaltinis: Plungės rajono savivaldybės administracijos Strateginio planavimo ir investicijų skyriaus informacija 2022 metų kovo mėnesio Savivaldybės tarybos Ūkio, ekologijos ir kaimo reikalų ir Ekonomikos, finansų ir biudžeto komitetams*

**14. Lėšos, reikalingos žmogiškųjų išteklių plėtrai.**

Siekiant efektyvinti socialinių paslaugų organizavimą, būtina investuoti į specialistų kvalifikacijos kėlimą. Įvertinus socialinių darbuotojų poreikį ir jų kvalifikaciją, numatoma sudaryti sąlygas tolesniam profesiniam tobulėjimui. 2022 metais Atvejo vadybininkų ir socialinių darbuotojų, dirbančių su šeimomis, supervizijoms ir profesinės kompetencijos tobulinimui skiriama 10 000 eurų valstybės biudžeto lėšų (2,5 proc. nuo socialinių darbuotojų darbo užmokesčiui patvirtintų asignavimų).

Siekiant gerinti socialinių darbuotojų darbo efektyvumą su šeimomis ir kokybišką socialinės priežiūros teikimą jas akreditavus, nuo 2022 metų sausio 1 dienos visi socialiniai darbuotojai pradėjo dirbti Plungės SPC. Toks darbo organizavimas leis tolygiai paskirstyti darbo krūvius kaimų seniūnijose ir Plungės mieste. Socialinių darbuotojų darbo vietą, įrangą ir reikalingas transporto priemones užtikrins tos kaimiškos seniūnijos, kurių teritorijoje gyvenančioms šeimoms socialinis darbuotojas teiks paslaugas, o Plungės mieste - Plungės SPC.

**15. Savivaldybės finansinių galimybių palyginimas su numatytų priemonių finansavimu.**

2022 metais Plungės rajono savivaldybė iš savo biudžeto lėšų socialinėms paslaugoms organizuoti ir teikti planuoja skirti3 644 220 eurų arba 6,9 proc. visų planuojamų Savivaldybės biudžeto lėšų.

Sėkmingai savivaldybės gyventojams teikiamos šios socialinės paslaugos:

* bendrosios socialinės paslaugos (informavimas, konsultavimas, tarpininkavimas ir atstovavimas, maitinimo organizavimas, specialaus transporto organizavimas);
* socialinės priežiūros paslaugos (pagalbos namuose, dienos užimtumo paslaugos proto negalią turintiems asmenims, socialinių įgūdžių ugdymo, palaikymo ir (ar) atkūrimo paslaugos socialinę riziką patiriančioms šeimoms ir jose augantiems vaikams, apgyvendinimo nakvynės namuose, intensyvi krizių įveikimo pagalba, pagalbaglobėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti ) paslaugos);
* dienos socialinės globos paslaugos proto negalią turintiems asmenims įstaigoje;
* integrali pagalba asmens namuose;
* trumpalaikės ir ilgalaikės socialinės globos paslaugos senyvo amžiaus ir neįgaliems asmenims socialinės globos namuose.

Didėjant socialinių paslaugų poreikiui bei siekiant geresnės teikiamų paslaugų kokybės,plečiamassocialinių paslaugų tinklas, kurio veiklos užtikrinimui reikės skirti papildomą finansavimą iš Savivaldybės biudžeto lėšų:

* socialinės globos paslaugos tėvų globos netekusiems vaikams teikti dviejuose BVGN, juose gyvens apie 14 įvairaus amžiaus vaikų;
* numatoma sutartis sudaryti su 2-3 budinčiais globotojais, kuriems už vaikų priežiūrą bus mokamos lėšos;
* bus pradėtos teikti palydimosios globos paslaugos sulaukusiems pilnametystės asmenims iki 24 m., kuriems buvo teikiama socialinė globa/rūpyba socialinės globos įstaigoje ar kurie gyveno socialinę riziką patiriančiose šeimose;
* pastatytuose GGN gyvens 30 proto ir psichinę negalią turinčių asmenų. Šių paslaugų kaina, planuojama, išaugs apie 60 procentų;
* Plungės specialiojo ugdymo centro pritaikytose patalpose planuojama teikti dienos socialinės globos paslaugas 24 vaikams su negalia, paslaugų teikimui bus reikalingas finansavimas.

Plungės rajono savivaldybėje trūksta arba visai neteikiamos šios socialinės paslaugos:

* apgyvendinimo savarankiško gyvenimo namuose paslaugos vienišiems, socialinę riziką patiriantiems asmenims;
* trumpalaikė socialinė globa asmens namuose;
* socialinės globos paslaugų dienos metu ilgesnį laiką asmens namuose specialiųjų poreikių turintiems asmenims;
* laikino atokvėpio paslaugos namuose šeimos narius prižiūrintiems asmenims.

Rajone veikiančios nevyriausybinės organizacijos į socialinių paslaugų teikimą įsitraukia aktyviau, tačiau organizacijų iniciatyvos dar labai trūksta kaimiškose rajono vietovėse. Šiuo metu kaimo ir mažų miestelių gyventojai turi mažiau galimybių gauti reikiamas socialines paslaugas, šiose vietovėse trūksta įvairesnių, visų socialinių grupių poreikius atitinkančių, socialinių paslaugų, trūksta aktyviai veikiančių NVO, teikiančių bendruomenines paslaugas gyventojams**.**

**15.1. Savivaldybės organizuojamų socialinių paslaugų įvertinimas.**

Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 patvirtinti Socialinių paslaugų išvystymo normatyvai (Lietuvos Respublikos socialinės apsaugos ir darbo ministro 2022 m. vasario 10 d. įsakymo Nr. A1-99 redakcija). Vertinant pagal normatyvuose nustatytus socialinių paslaugų poreikius, 2021 metais Plungės rajono savivaldybės gyventojams tenka:

**SOCIALINIŲ PASLAUGŲ IŠVYSTYMO NORMATYVAI**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Socialinės paslaugos pagal gavėjų grupes** | **Minimalus rodiklis** | **Siektinas rodiklis** | **Situacija 2021 m.** | |
| **Gavėjų skaičius** | **Rodiklis savivaldybėje** |
| **1.** | **Socialinės paslaugos senyvo amžiaus asmenims**  **(jų šeimoms)** | **Gavėjų skaičius, tenkantis 1 000 senyvo amžiaus asmenų savivaldybėje** | | **6345** | |
| 1.1. | Pagalba į namus | 25 | 35 | 223 | 35,14 |
| 1.2. | Laikinas atokvėpis (socialinė priežiūra asmens namuose) | 1 | 2 | 1 | 0,16 |
| 1.3. | Dienos socialinė globa asmens namuose | 6 | 12 | 36 | 5,67 |
| 1.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 6 | 10 | 0 | 0 |
| 1.5. | Dienos socialinė globa įstaigoje (dienos centre) | 2 | 3 | 1 | 0,16 |
| 1.6. | Apgyvendinimas savarankiško gyvenimo namuose | 1 | 2 | 0 | 0 |
| 1.7. | Trumpalaikė socialinė globa (asmens namuose arba įstaigoje) | 1 | 2 | 7 | 1,10 |
| 1.8. | Laikinas atokvėpis (trumpalaikė ar (ir) dienos socialinė globa) | 2 | 6 | 1 | 0,16 |
| 1.9. | Ilgalaikė socialinė globa | 12,5 | 15 | 123 | 19,38 |
| **1.10.** | **Socialinių paslaugų gavėjų – senyvo amžiaus asmenų – skaičius, tenkantis 1 000 senyvo amžiaus asmenų savivaldybėje, iš viso:** | **56,5** | **87** | **392** | **61,78** |
| **2.** | **Socialinės paslaugos darbingo amžiaus asmenims su negalia (jų šeimoms)** | **Gavėjų skaičius, tenkantis 1 000 darbingo amžiaus asmenų su negalia savivaldybėje** | | **1697** | |
| 2.1. | Pagalba į namus, socialinių įgūdžių ugdymas, palaikymas ir (ar) atkūrimas asmens namuose | 10 | 20 | 19 | 11,19 |
| 2.2. | Laikinas atokvėpis (socialinė priežiūra asmens namuose) | 1 | 2 | 0 | 0 |
| 2.3. | Dienos socialinė globa asmens namuose | 6 | 9 | 7 | 4,12 |
| 2.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 40 | 52 | 16 | 9,43 |
| 2.5. | Dienos socialinė globa įstaigoje (dienos centre) | 13 | 18 | 18 | 10,61 |
| 2.6. | Apgyvendinimas savarankiško gyvenimo namuose | 3 | 9 | 0 | 0 |
| 2.7. | Apgyvendinimas apsaugotame būste | 2 | 5 | 3 | 1,7 |
| 2.8. | Trumpalaikė socialinė globa | 3 | 5 | 5 | 2,95 |
| 2.9. | Laikinas atokvėpis (trumpalaikė ar (ir) dienos socialinė globa) | 10 | 25 | 0 | 0 |
| 2.10. | Ilgalaikė socialinė globa: |  |  | 41 | 24,16 |
| 2.10.1. | grupinio gyvenimo namuose | 3 | 13 | 0 | 0 |
| 2.10.2. | socialinės globos namuose, specializuotuose slaugos ir socialinės globos namuose | 30 | 16 | 41 | 24,16 |
| 2.11. | Socialinių įgūdžių ugdymas, palaikymas ir (ar) atkūrimas socialinėse dirbtuvėse | 4 | 6 | 0 | 0 |
| **2.12.** | **Socialinių paslaugų gavėjų – darbingo amžiaus asmenų su negalia – skaičius, tenkantis 1 000 darbingo amžiaus asmenų su negalia savivaldybėje, iš viso:** | **125** | **180** | **109** | **64,23** |
| **3.** | **Socialinės paslaugos vaikams (jų šeimoms)** | **Gavėjų skaičius, tenkantis 1 000 vaikų savivaldybėje** | | **6088** | |
| 3.1. | Socialinių įgūdžių ugdymas, palaikymas ir (ar) atkūrimas) asmens (šeimos) namuose (gavėjai – vaikai, kurių šeimoms teikiama socialinė priežiūra) | 50 | 56 | 435 | 71,45 |
| 3.2. | Vaikų dienos socialinė priežiūra | 23 | 26 | 219 | 35,97 |
| 3.3. | Intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra) | 3 | 5 | 4 | 0,66 |
| **3.4.** | **Socialinių paslaugų gavėjų – vaikų – skaičius, tenkantis 1 000 vaikų savivaldybėje, iš viso:** | **76** | **87** | **658** | **108,08** |
| **4.** | **Socialinės paslaugos vaikams su negalia (jų šeimoms)** | **Gavėjų skaičius, tenkantis 1 000 vaikų su negalia savivaldybėje** | | **209** | |
| 4.1. | Laikinas atokvėpis (socialinė priežiūra asmens namuose) | 30 | 100 | 0 | 0 |
| 4.2. | Dienos socialinė globa asmens namuose | 10 | 13 | 1 | 4,78 |
| 4.3. | Dienos socialinė globa ar socialinė priežiūra įstaigoje  (dienos centre ar kt.) | 170 | 250 | 0 | 0 |
| 4.4. | Laikinas atokvėpis (trumpalaikė ar (ir) dienos socialinė globa) | 50 | 140 | 0 | 0 |
| 4.5. | Ilgalaikė (trumpalaikė) socialinė globa vaikams su negalia socialinės globos namuose vaikams su negalia, specializuotuose slaugos ir socialinės globos namuose | 5 | 4 | 1 | 4,78 |
| 4.6. | **Socialinių paslaugų gavėjų – vaikų su negalia – skaičius, tenkantis 1 000 vaikų su negalia savivaldybėje, iš viso:** | **265** | **507** | **2** | **9,56** |
| **5.** | **Socialinės paslaugos likusiems be tėvų globos vaikams**  **(jų šeimoms)** | **Gavėjų skaičius, tenkantis 1 000 vaikų, kuriems nustatyta globa (rūpyba), savivaldybėje** | | **62** | |
| 5.1. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą) | 500 | 700 | 57 | 919,35 |
| 5.2. | Ilgalaikė (trumpalaikė) socialinė globa: |  |  | 10 | 161,29 |
| 5.2.1. | šeimynose | 60 | 65 | 0 | 0 |
| 5.2.2. | bendruomeniniuose vaikų globos namuose | 120 | 130 | 6 | 96,77 |
| **5.3.** | **Socialinių paslaugų gavėjų – likusių be tėvų globos vaikų – skaičius, tenkantis 1 000 vaikų, kuriems nustatyta globa (rūpyba), savivaldybėje, iš viso:** | **680** | **895** | **67** | **1080,64** |
| **6.** | **Palydėjimo paslauga jaunuoliams (jų šeimoms)** | **Gavėjų skaičius, tenkantis 1 000 asmenų nuo 16 iki 24 metų savivaldybėje** | | **3284** | |
| 6.1. | su laikinu apgyvendinimu  (savarankiško gyvenimo namuose ar apsaugotame būste) | 2 | 4 | 0 | 0 |
| 6.2. | be laikino apgyvendinimo  (socialinių paslaugų įstaigoje ar asmens namuose) | 10 | 15 | 0 | 0 |
| **6.3.** | **Palydėjimo paslaugų gavėjų – jaunuolių – skaičius, tenkantis 1 000 asmenų nuo 16 iki 24 metų savivaldybėje, iš viso:** | **12** | **19** | **0** | **0** |
| **7.** | **Socialinės paslaugos socialinę riziką patiriantiems suaugusiems asmenims (jų šeimoms)** | **Gavėjų skaičius, tenkantis 1 000 suaugusių asmenų savivaldybėje** | | **26547** | |
| 7.1. | Psichosocialinė pagalba (socialinių paslaugų įstaigose ar asmens namuose) | 5 | 10 | 56 | 2,11 |
| 7.2. | Socialinių įgūdžių ugdymas, palaikymas ir (ar) atkūrimas socialinės priežiūros centruose (dienos centre, socialinių paslaugų centre, krizių centre, paramos šeimai centre ir kt.) | 2 | 3,5 | 0 | 0 |
| 7.3. | Apgyvendinimas savarankiško gyvenimo namuose | 0,3 | 1 | 0 | 0 |
| 7.4. | Intensyvi krizių įveikimo pagalba  (krizių centre, kitose socialinių paslaugų įstaigose): |  |  | 10 | 0,38 |
| 7.4.1. | su laikinu apgyvendinimu | 0.4 | 1 | 10 | 0,38 |
| 7.4.2. | be laikino apgyvendinimo | 1,5 | 2,5 | 0 | 0 |
| 7.5. | Apgyvendinimas nakvynės namuose ir laikinas apnakvindinimas laikino apnakvindinimo įstaigose | 1,5 | 2,5 | 57 | 2,15 |
| 7.6. | Trumpalaikė socialinė globa psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų | 0,3 | 0,5 | 0 | 0 |
| **7.7.** | **Socialinių paslaugų gavėjų – socialinę riziką patiriančių suaugusių asmenų – skaičius, tenkantis 1 000 suaugusių asmenų savivaldybėje, iš viso:** | **11** | **21** | **123** | **4,64** |

**V SKYRIUS**

**PLĖTROS VIZIJA IR PROGNOZĖS**

**16. Socialinių paslaugų plėtros vizija.**

Socialinių paslaugų plėtrą, infrastruktūros pokyčius nulemia valstybės vykdoma politika, priimti teisės aktai, įgyvendinami projektai ir jų tęstinumo užtikrinimas. Plungės rajono savivaldybės ateinančių 3 metų socialinių paslaugų plėtros vizija – kurti ir plėtoti gyventojų poreikius atitinkantį socialinių paslaugų įstaigų tinklą, siekti socialinių paslaugų teikimo optimizavimo bendruomenėje ir šeimose, užtikrinti reikalingų socialinių paslaugų teikimo tęstinumą. Sukurti paslaugų tinklą, kad kuo daugiau asmenų gautų paslaugas bendruomenėje. Saugiuose ir pritaikytuose namuose bendruomenėje gyventų neįgalieji, turintys proto ir (ar) psichinę negalią, ir tėvų globos netekę vaikai.

2021–2030 metų laikotarpiui Lietuvos Respublikos socialinės apsaugos ir darbo ministerijos (toliau - SADM) įgyvendinamoje Socialinės sutelkties plėtros programoje patvirtinta pažangos priemonė Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“ , kurioje numatytas uždavinys „Didinti neįgaliųjų ir jų šeimų, senyvo amžiaus žmonių bei kitų pažeidžiamų ir socialinėje atskirtyje esančių grupių gerovę“. Šiam uždaviniui įgyvendinti numatytas reikalavimas – patvirtinti regionų plėtros planų priemonėse numatytas veiklas, skirtas institucinės globos pertvarkai įgyvendinti ir iki 2022 metų liepos 1 dienos parengti ir suderinti su SADM regioniniais socialinių paslaugų ir socialinių paslaugų infrastruktūros, reikalingos institucinės globos pertvarkai įgyvendinti, žemėlapiais. Šis pasirengimas bus pagrindas naujam ES finansinio laikotarpio programavimui, kuris bus skirtas perėjimui nuo institucinės globos prie šeimoje ir bendruomenėje teikiamų paslaugų.

Plungės rajono savivaldybė planuoja ir rengia savivaldybėje trūkstamų socialinių paslaugų ir infrastruktūros priemonių planą kurių teikimas ir plėtra planuojama įgyvendinti iki 2030 m., tai:

• Apsaugoto būsto infrastruktūros plėtra suaugusiems asmenims su proto ir (ar) psichine negalia: 3 dviejų kambarių būstai po 2 gyventojus. Socialinės priežiūros paslauga ir gyvenamosios vietos suteikimas bendruomenėje. Viename būste apgyvendinami iš dalies savarankiški suaugę asmenys su negalia, paslaugų teikimas derinamas su individualia atvejo vadybininko (socialinio darbuotojo) pagalba ir kitomis paslaugomis bendruomenėje.

• Specialiųjų socialinių paslaugų asmenims su kompleksine negalia plėtra savivaldybėje - Dienos centro įkūrimas Plungės miesto teritorijoje kompleksinę negalią turintiems asmenims. Įkurtas centras teiktų dienos socialinės globos paslaugas įstaigoje ir laikino atokvėpio paslauga 15 neįgaliųjų. Kompleksinę negalią turintys asmenys galėtų gauti socialines paslaugas dienos metu ir gyventi savo namuose, artimieji derinti darbinę veiklą su artimųjų priežiūra.

• Plėtoti ir modernizuoti Dienos centro infrastruktūrą - sukurti Dienos centro teritorijoje poilsio ir laisvalaikio zoną centro lankytojams. Sutvarkyti socialinės įstaigos teritoriją užtikrinant senyvo amžiaus ir suaugusių asmenų su negalia asmenų saugumą, erdvę pritaikyti poilsio ir laisvalaikio zonai: įrengti suoliukų, pavėsinę, sūpynes, treniruoklius.

• Atviro jaunimo centro patalpų modernizavimas ir jų pritaikymas kūrybinėms ir sporto veikloms - Plungės atviro jaunimo centre modernizuoti turimas patalpas ir jas pritaikyti mažiau galimybių turinčiam jaunimo ir socialiai pažeidžiamų jaunų žmonių poreikiams, organizuoti sporto ir kūrybines veiklas bei įsigyti reikalingą inventorių šių veiklų vykdymui.

**17. Prognozuojamos socialinės paslaugos.**

Per ateinančius 3 metus numatoma plėtoti šias socialines paslaugas:

* kompleksiškai teikti paslaugas socialinę riziką patiriančioms šeimoms ir jose augantiems vaikams, kad kuo mažiau vaikų liktų be tėvų globos; siekti, kad visoms socialinę riziką patiriančioms šeimoms būtų teikiamos kokybiškos akredituotos socialinių įgūdžių ugdymo, palaikymo ir (ar) atkūrimo paslaugos taikant atvejo vadybos organizavimo formą. Prevencinį darbą su šeimomis įgyvendina VšĮ „Edukacija kitaip“, vykdydama projektą „Kompleksinės paslaugos šeimai“;
* aktyvinti Globos centro veiklą, stiprinti globėjų (rūpintojų) ir įtėvių paieškos, atrankos ir rengimo paslaugų teikimą, siekiant vaikus globoti (rūpinti) šeimos aplinkoje ar juos įvaikinti, skatinti globėjus ir budinčius globotojus periodinėmis piniginėmis išmokomis bei teikti jiems profesionalią pagalbą;
* vykdant perėjimo nuo institucinės globos prie šeimoje ir bendruomenėje teikiamų paslaugų pertvarką, savivaldybėje būtina plėtoti ir remti nestacionarias bendruomenines paslaugas; be tėvų globos likusiems vaikams teikti paslaugas tik bendruomeniniuose globos namuose, skatinti globą šeimoje; labiau rūpintis pilnametystės sulaukusiais globotiniais/rūpintiniais, kurie gyveno institucijoje, teikti palydėjimo paslaugą jaunuoliams, ruošti juos savarankiškam gyvenimui;
* sukurti infrastruktūrą bendruomenėje bei išplėsti paslaugų teikimą vaikams nuo 1 iki 18 metų, kuriems yra nustatytas neįgalumo lygis, vaikams, turintiems įvairiapusių raidos sutrikimų, mišrų raidos sutrikimą, intelekto sutrikimą, kompleksinę negalią, judesio ir padėties sutrikimų, elgesio ir emocijų sutrikimų, kurie dėl savo sveikatos būklės ar raidos sutrikimų turi specialiųjų poreikių, gerinant kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą;
* teikti akredituotas intensyvios krizių įveikimo pagalbos ir socialinės priežiūros paslaugas, užtikrinant laikiną vaiko apsaugos poreikį, krizę patiriantiems asmenims (šeimoms) ir jų vaikams, siekiant atkurti jų savarankiškumą, prarastus socialinius ryšius padėti integruotis į visuomenę;
* siekti teikti kokybiškas ir akredituotas socialinės priežiūros paslaugas vaikams vaikų dienos centruose, pagalbos į namus senyvo amžiaus ir neįgaliems asmenims, apgyvendinimo savarankiško gyvenimo namuose bei kitas socialinei priežiūrai priskiriamas paslaugas;
* teikti socialines paslaugas pagal poreikį visiems socialiai pažeidžiamiems savivaldybės gyventojams arčiausiai gyvenamosios vietos, teikti negalią turintiems asmenims integralios (slaugos ir socialinės globos) pagalbos arba alternatyvias paslaugas jų namuose, teikti laikino atokvėpio paslaugas ir asmeninę pagalbą;
* sukurti kompleksinių paslaugų teikimo sistemą psichinę negalią turintiems asmenims - įrengti grupinio gyvenimo namus psichinę negalią turintiems asmenims ir organizuoti dienos užimtumo paslaugas Plungės parapijos namuose įrengtame dienos užimtumo centre; teikti akredituotas apsaugoto būsto paslaugas bendruomenėje;
* išbandyti atvejo vadybininko/paslaugų koordinatoriaus paslaugų teikimą kuriems pirmą kartą nustatoma negalia esant darbingo amžiaus ar dirbant, taip pat psichikos ir (ar) intelekto turintiems asmenims;
* skatinti Plungės bendruomenės centro veiklą ir bendradarbiavimą su nevyriausybinių organizacijų ir seniūnijų bendruomenėmis, suteikti socialines paslaugas teikiančioms nevyriausybinėms organizacijoms pritaikytas patalpas, sukurti gerą materialinę bazę;
* teikti paslaugas asmenims, grįžusiems iš laisvės atėmimo vietų, siekiant platesnio asmenų socialinės integracijos į visuomenę, darbo rinką proceso, neturintiems gyvenamosios vietos teikti apgyvendinimo nakvynės namuose paslaugas;
* organizuoti kompleksinę ir gerai veikiančią priklausomybių turinčių asmenų gydymo nuo priklausomybių ir krizių įveikimo sistemą;
* skatinti socialinius darbuotojus kelti savo kvalifikaciją, semtis naudingų darbo žinių ir įgūdžių bei kvalifikuotai atlikti socialinį darbą.

Teikiant socialines paslaugas, svarbu bendradarbiauti ir dirbti komandoje. Socialinės paslaugos turėtų būti teikiamos kompleksiškai bei derinamos su kitomis socialinės ir sveikatos apsaugos formomis. Todėl viena prioritetinių socialinių paslaugų plėtros krypčių yra ilgalaikės priežiūros paslaugų (kaip jos apibrėžtos Lietuvos Respublikos sveikatos apsaugos ir Lietuvos Respublikos socialinės apsaugos ir darbo ministrų bendru įsakymu, patvirtintame Slaugos ir socialinių paslaugų bendro teikimo tvarkos apraše) teikimo sistemos plėtojimas bei šių paslaugų teikimas rajono gyventojams, kuriems nustatytas šios paslaugos poreikis.

Nuo 2021 metų liepos 1 d., įsigaliojus Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtino Lietuvos Respublikos sveikatos apsaugos ministro įsakymu, aktualiai redakcijai visos pirmines ambulatorines asmens sveikatos priežiūros paslaugas (šeimos medicinos) teikiančios asmens sveikatos priežiūros (toliau – PAASP), įstaigos privalo užtikrinti ambulatorinių slaugos paslaugų namuose (ASPN) teikimą, socialinių paslaugų poreikio vertinimą ir teikimą ir paliatyviosios pagalbos paslaugų teikimą prie tos PAASP įstaigos prisirašiusiems gyventojams (pacientams).

Savivaldybėje yra trys pirmines ambulatorines asmens sveikatos priežiūros paslaugas teikiančios asmens sveikatos priežiūros įstaigos, kurios nuo 2022 metų sausio 1 dienos įgyvendina šio teisės akto nuostatas, viena jų - UAB ,,Plungės sveikatos centras“ ASPN paslaugų teikimą savo pacientams užtikrina pati, kitų PAASP pacientams paslaugas teikia VšĮ Plungės rajono savivaldybės ligoninė. ASPN įstaigos sutarčių pagrindu bendradarbiauja su Plungės SPC ir teikia informaciją apie reikalingas socialines paslaugas asmenims. Plungės SPC gavęs informaciją vertina socialinių paslaugų poreikį asmenims ir organizuoja reikalingų socialinių paslaugų jiems teikimą.

Taip pat svarbu įgyvendinti asmenų į visuomenę integraciją (kaip ji apibrėžta Lietuvos Respublikos socialinės apsaugos ir darbo ir Lietuvos Respublikos teisingumo ministrų bendru įsakymu patvirtintame Iš pataisos įstaigų paleidžiamų (paleistų) asmenų socialinės integracijos tvarkos apraše), kuriems reikalingos kompleksinės socialinės integracijos paslaugos.

Nuo 2021 metų sausio 1 dienos įsigaliojus Aprašui savivaldybėje buvo pradėtas vykdyti iš pataisos įstaigų paleidžiamų (paleistų) asmenų antrasis socialinės integracijos etapas. Įgyvendinant teisės akto nuostatas, Plungės KC pavesta vykdyti iš pataisos įstaigų paleidžiamų (paleistų) asmenų antrąjį socialinės integracijos etapą. Įstaigos paskirtas socialinis darbuotojas yra atsakingas už koordinuotą reikalingų paslaugų ir paramos iš pataisos įstaigų paleidžiamam asmeniui teikimą.

**18. Savivaldybės biudžeto augimo perspektyva ir numatomas pokytis.**

Plečiantis socialinių paslaugų infrastruktūrai ir didėjant paslaugų kainai socialinėms paslaugoms, skiriamų lėšų dalis kiekvienais metais turėtų didėti. Pertvarkant institucinę socialinės globos sistemą ir Plungėje plečiant socialinės globos paslaugas proto ir (ar) psichinę negalią turintiems asmenims GGN, taip pat socialinės globos paslaugas tėvų globos netekusiems vaikams BVGN reikalauja didesnio finansavimo iš Savivaldybės biudžeto. Taip pat papildomo finansavimo reikia plėtojant socialinės globos paslaugas bendruomenėje, jas teikiant neįgaliojo asmens namuose.

**19. Išteklių prognozė ateinantiems 3 metams.**

Reikalingi materialiniai, finansiniai, žmogiškieji ištekliai ir politiniai sprendimai, norint teikti savivaldybės gyventojų poreikius atitinkančias ir kokybiškas socialines paslaugas:

* vaikų globos institucijos pertvarkai vykdyti ir vaikams, netekusiems tėvų globos, teikti paslaugas bendruomenėje, apmokėti globėjų ir budinčių globotojų paslaugas lėšos skiriamos iš Savivaldybės biudžeto bus žymiai didesnės, nes brangs BVGN išlaikymas, be to, mažės ir visiškai neliks valstybės biudžeto tikslinės dotacijos;
* kasmet didėja institucijose teikiamų ilgalaikės socialinės globos paslaugų kainos, daugėja paslaugų gavėjų, todėl nuolatos didėja išlaidos;
* paslaugų plėtrai ir kokybės gerinimui reikalingi didesni žmogiškieji ištekliai; priimamų socialinių darbuotojų ir jų padėjėjų darbo užmokesčiui ir kvalifikacijos kėlimui reikalingos papildomos Savivaldybės biudžeto lėšos;
* reikalingos didelės investicijos, siekiant sukurti bendruomeninių paslaugų kompleksą - įkurti BVGN, GGN neįgaliems asmenims bei neįgaliųjų dienos užimtumo centrą; plėtoti paslaugas asmenims turintiems specialiųjų poreikių jų namuose.

**20. Siūlomos plėsti regioninės socialinės paslaugos, jų rūšys ir prognozuojamas mastas**

|  |  |
| --- | --- |
| ***Socialinių paslaugų rūšys:*** | ***Mastas (vietų skaičius)*** |
| Socialinės globos paslaugos suaugusiems asmenims su proto ir psichine negalia | 10 |
| Socialinės globos paslaugos senyvo amžiaus ir negalią turintiems asmenims | 10 |

**VI SKYRIUS**

**PLANO ĮGYVENDINIMO PRIEŽIŪRA**

**21. Socialinių paslaugų plano įgyvendinimo ir priežiūros vykdytojai.**

Plungės rajono savivaldybės socialinių paslaugų plano vykdytojai: Socialinės paramos skyrius, kaimiškosios seniūnijos, Plungės SPC, Plungės KC, Plungės rajono savivaldybės visuomenės sveikatos biuras, socialines paslaugas teikiančios nevyriausybinės organizacijos. Socialinės paramos skyrius renka, sistemina ir analizuoja informaciją apie teikiamas socialines paslaugas savivaldybės teritorijoje. Plungės SPC atsakingas už integralios pagalbos, dienos socialinės globos bei socialinės priežiūros paslaugų teikimą gyventojams, taip pat už BVGN plėtrą, tinkamai organizuotą Globos centro veiklą bei AV organizavimą. Plungės KC atsakingas už apgyvendinimo nakvynės namuose paslaugų teikimą, socialinę riziką patiriantiems asmenims bei iš pataisos įstaigų paleidžiamų (paleistų) asmenų antrojo socialinės integracijos etapo įgyvendinimą. Plungės bendruomenės centras koordinuoja neįgaliųjų nevyriausybinių organizacijų bendruomenėje veiklas - bus atliekamos socialinių paslaugų poreikio, jų teikimo kokybės apklausos; taip pat rengiasi teikti grupinio gyvenimo namų apgyvendinimo paslaugą, vykdyti socialinių dirbtuvių ir dienos užimtumo veiklą Plungės rajono savivaldybėje. Plano įgyvendinimą kontroliuoja Plungės rajono savivaldybės administracijos direktorius ar jo įgaliotas asmuo.

**22.** **Socialinių paslaugų plano įgyvendinimo priežiūros etapai ir įvertinimo rezultatai.**

Plungės rajono savivaldybės 2022 metų socialinių paslaugų planas bus vertinamas metams pasibaigus. Plano vertinimo metu pasiekti rezultatai bus aptariami su socialines paslaugas teikiančių įstaigų vadovais, socialiniais darbuotojais bei Plungės rajono savivaldybės administracijos vadovais.

Siekiant sėkmingo socialinių paslaugų organizavimo ir teikimo, būtina:

* visas savivaldybėje teikiamas bendrąsias, socialinės priežiūros ir socialinės globos paslaugas registruoti Socialinės paramos informacinėje duomenų bazėje (SPIS). Vadovaujantis Lietuvos Respublikos teisės aktais, už socialinių paslaugų skyrimo asmenims duomenų suvedimo į duomenų bazę atsakingas Socialinės paramos skyrius, o už suteiktų socialinių paslaugų asmenims duomenų suvedimą - Plungės SPC, Plungės KC, akredituotas vaikų socialinės priežiūros paslaugas teikiantys vaikų dienos centrai;
* bendradarbiauti su įvairiomis įstaigomis ir nevyriausybinėmis organizacijomis, siekiant gerinti socialines paslaugas gaunančių asmenų gyvenimo kokybę;
* Savivaldybei svarbus grįžtamasis ryšys, tad gyventojai skatinami įvertinti gaunamų socialinių paslaugų kokybę, pateikti savo pasiūlymus paslaugų poreikiui identifikuoti. Tai galima padaryti savivaldybės internetinėje svetainėje adresu <https://www.plunge.lt/klausimai-atsakymai/> Gautų duomenų analizė savivaldybei padės planuoti socialines paslaugas rajono gyventojams ir užtikrinti socialinių paslaugų kokybės kontrolę.
* 2022 metų Socialinių paslaugų planą skelbti Plungės rajono savivaldybės interneto svetainėje [www.plunge.lt](http://www.plunge.lt)

**23. Pasiektų rezultatų, tikslų ir uždavinių analizė, numatytų vykdyti priemonių efektyvumas.**

Socialinių paslaugų plano įgyvendinimo priežiūros metu turi būti reguliariai atliekama pasiektų rezultatų, tikslų bei uždavinių analizė. Atsižvelgiant į kintančias aplinkybes, atliekamas numatytų vykdyti priemonių efektyvumo vertinimas. Vertinant plane numatytas įgyvendinamas priemones, vadovaujamasi socialinės apsaugos ir darbo ministro patvirtintais Socialinių paslaugų efektyvumo vertinimo kriterijais. Socialinių paslaugų plano įgyvendinimo priežiūra bei kontrolė derinama su savivaldybės Strateginio plano įgyvendinimo priežiūros procedūra ir tvarka.

**Plungės rajono savivaldybės socialinių paslaugų efektyvumo vertinimas**

|  |  |  |  |
| --- | --- | --- | --- |
| **Eil. Nr.** | **Socialinių paslaugų efektyvumo vertinimo rodikliai** | **2021 m.** | **2022 m.** |
| 1. | Savivaldybės biudžeto išlaidos per metus socialinėms paslaugoms, tenkančios vienam Savivaldybės gyventojui, Eur. | 52,8 | 101,8 |
| 2. | Valstybės skirtų dotacijų santykis su Savivaldybės biudžeto lėšomis, skiriamomis socialinėms paslaugoms, proc. | 80,9 | 50,5 |
| 3. | Vietų skaičiaus stacionariose socialinių paslaugų įstaigose santykis su vietų skaičiumi (maksimaliu lankytojų skaičiumi per dieną) nestacionariose socialinių paslaugų įstaigose (laikino gyvenimo namuose, dienos socialinės globos centruose, savarankiško gyvenimo namuose, socialinės priežiūros centruose) | 0,66 | 0,56 |
| 4. | Socialinių paslaugų (įskaitant bendrąsias socialines paslaugas) gavėjų skaičiaus santykis su bendru savivaldybės gyventojų skaičiumi, proc. | 10,9 | 11,0 |
| 5. | Socialinės globos ir socialinės priežiūros gavėjų skaičiaus santykis su bendru savivaldybės gyventojų skaičiumi, proc. | 2,7 | 4,4 |
| 6. | Regioninių socialinių paslaugų gavėjų skaičiaus santykis su kitų socialinių paslaugų (išskyrus bendrąsias socialines paslaugas) gavėjais | 0,03 | 0,04 |
| 7. | Socialinių darbuotojų ir socialinių darbuotojų padėjėjų skaičius savivaldybėje, tenkantis 10 tūkst. savivaldybės gyventojų | 28,3 | 28,2 |
| 8. | Socialinių paslaugų poreikio patenkinimo procentas (asmenų (šeimų), kuriems patenkintas socialinių paslaugų poreikis, santykis su asmenų (šeimų), skaičiumi, kuriems įvertintas socialinių paslaugų poreikis | 98,9 | 98,9 |

-------------------------------------------------------------------------------------

1. *Lentelė užpildoma pagal Socialinių paslaugų kataloge (Žin., 2006, Nr. 43-1570) numatytus socialinių paslaugų įstaigų tipus.* [↑](#footnote-ref-1)
2. *Apskrities, savivaldybės, nevyriausybinių organizacijų, privačios ir kt.* [↑](#footnote-ref-2)
3. *Lentelė užpildoma pagal Socialinių paslaugų kataloge (Žin., 2006, Nr. 43-1570) žmonių socialinėms grupėms numatytas socialinių paslaugų rūšis.*  [↑](#footnote-ref-3)