**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMOS PATALPOS SUTEIKIMO PANAUDOS TEISE PLUNGĖS RAJONO SAVIVALDYBĖS VISUOMENĖS SVEIKATOS BIURUI**

2022 m. balandžio 28 d. Nr. T1-114

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. Nr. T1-14, 28.1 ir 31 punktais ir, atsižvelgdama į viešosios įstaigos Plungės rajono savivaldybės ligoninės 2022 m. kovo 23 d. raštą Nr. V3-191, ir Plungės rajono savivaldybės visuomenės sveikatos biuro 2022 m. vasario 25 d. raštą Nr. SB-011, Plungės rajono savivaldybės taryba nusprendžia:

1. Leisti perduoti dviejų metų laikotarpiui nuo 2022 m. gegužės 2 d. iki 2024 m. gegužės 2 d., panaudos teise Plungės rajono savivaldybės visuomenės sveikatos biurui (teisinė forma - biudžetinė įstaiga) jos nuostatuose numatytai veiklai vykdyti Plungės rajono savivaldybei nuosavybės teise priklausantį viešosios įstaigos Plungės rajono savivaldybės ligoninės patikėjimo teise pagal patikėjimo sutartį valdomą pastate – Poliklinikoje (unikalus Nr. 6897-1003-8020, registro Nr. 44/2229203, pažymėjimas plane 2D3p, bendras plotas 1 391,57 kv. m, statybos metai 1971), esančiame J. Tumo-Vaižganto g. 91, Plungės m., patalpą plane pažymėtą indeksu 1-2 (20,92 kv. m), įsigijimo vertė – 1 480,34  Eur, likutinė vertė 2022 m. balandžio 30 d. – 510,01   Eur, finansavimo šaltinis – Savivaldybės biudžeto lėšos, projekto „Jaunimui palankių sveikatos priežiūros paslaugų (JPSPP) teikimo modelio įdiegimas Plungės, Mažeikių ir Tauragės savivaldybėse“ įgyvendinimui.

2. Įgalioti viešosios įstaigos Plungės rajono savivaldybės ligoninės vadovą pasirašyti sprendimo 1 punkte nurodyto turto panaudos sutartį bei perdavimo-priėmimo aktą su Plungės rajono savivaldybės visuomenės sveikatos biuru.

Savivaldybės meras Audrius Klišonis