**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL RŪSIO PATALPOS SUTEIKIMO PANAUDOS TEISE PLUNGĖS RAJONO NEĮGALIŲJŲ DRAUGIJAI**

2022 m. balandžio 28 d. Nr. T1-111

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. Nr. T1-14, 28.3 ir 31 punktais ir atsižvelgdama į Plungės rajono neįgaliųjų draugijos 2022 m. kovo 31 d. raštą Nr. 01/22, Plungės rajono savivaldybės taryba nusprendžia:

1. Leisti perduoti dviejų metų laikotarpiui nuo 2022 m. gegužės 2 d. iki 2024 m. gegužės 2 d., panaudos teise Plungės rajono neįgaliųjų draugijai (teisinė forma - asociacija) jos nuostatuose numatytai veiklai vykdyti Plungės rajono savivaldybei nuosavybės teise priklausančioje negyvenamojoje patalpoje - Administracinės patalpos (registro Nr. 80/13592, unikalus Nr. 6893-5001-5018:0011, bendras plotas 420,43 kv. m), esančiose Vytauto g. 7-14, Plungės m., rūsio patalpas plane pažymėtas indeksais: R-12 (10,16 kv. m) ir dalį R-11 (2,63 kv. m)., viso - 12,79 kv. m, įsigijimo vertė – 1 786,12 Eur, likutinė vertė 2022 m. balandžio 30 d. – 847,46  Eur, finansavimo šaltinis – Valstybės biudžeto lėšos, užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms, socialinę atskirtį patiriančių asmenų grupėms priklausančių asmenų) ir užsieniečių socialinę integraciją.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti sprendimo 1 punkte nurodyto turto panaudos sutartį ir perdavimo –priėmimo aktą su Plungės rajono neįgaliųjų draugija. .

Savivaldybės meras Audrius Klišonis