**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMOS PATALPOS SUTEIKIMO PANAUDOS TEISE PLUNGĖS RAJONO SAVIVALDYBĖS VIEŠAJAI BIBLIOTEKAI**

2022 m. balandžio 28 d. Nr. T1-115

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. Nr. T1-14, 28.1 ir 31 punktais ir atsižvelgdama į Plungės rajono savivaldybės viešosios bibliotekos 2022 m. kovo 28 d. raštą Nr. SD-13, Plungės rajono savivaldybės taryba n u s p r e n d ž i a:

1. Perduoti dešimties metų laikotarpiui nuo 2022 m. gegužės 2 d. iki 2032 m. gegužės 2 d. Plungės rajono savivaldybei nuosavybės teise priklausantį turtą – negyvenamąją patalpą – Kultūros paskirties patalpos (registro įrašo Nr. 44/2724457, unikalus Nr. 4400-5831-8706:5375, pastato, kuriame yra patalpa pažymėjimas plane 1A2p, bendras plotas 114,40 kv. m), esančią Kulių g. 76-9, Varkalių k., Plungės r. sav., – panaudos teise Plungės rajono savivaldybės viešajai bibliotekai (teisinė forma – biudžetinė įstaiga) jos nuostatuose numatytai veiklai vykdyti. Perduodamo turto įsigijimo vertė – 120 350,53 Eur, likutinė vertė 2022 m. balandžio 30 d. – 115 596,55 Eur, finansavimo šaltinis - Savivaldybės biudžeto lėšos.
2. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją, pasirašyti sprendimo 1 punkte nurodyto turto panaudos sutartį bei perdavimo ir priėmimo aktą su Plungės rajono savivaldybės viešosios bibliotekos direktoriumi.

Savivaldybės meras Audrius Klišonis